text:
रामबाबू साहू- सीपीआईएमएल
नवका- पुरनका लेख सर्च करु...
केवटी सं के ?
हमर गाम आओर विधानसभा क्षेत्र केवटी मे 24 अक्तूबर के वोट पड़य वाला अछि. परिसीमन के बाद एकर चुनाव क्षेत्र मे किछ बदलाव आएल अछि. ओना त जिला दरभंगा अछि मुदा परिसीमन के बाद लोकसभा क्षेत्र मधुबनी मे आबि गेल अछि.
केवटी सं अखन अशोक कुमार यादव विधायक छथिन्ह. बीजेपी विधायक अशोकजी पूर्व केंद्रीय मंत्री हुकुमदेव नारायण यादव जीक के सुपुत्र छथिन्ह. 38 साल के अशोक जी तेसर बेर विधायक बनय चाहय छथिन्ह.
अशोक जीक मानल जाए त हुनकर कहनाय छनि कि पिछला विधानसभा चुनाव के दौरान ओ जतेक वादा कएने छलखिन्ह ओकरा करीब-करीब पूरा करि देने छथिन्ह. सिंघवाड़ा मे 34 करोड़ रुपया सं पुल बनएलाह...महम्मदपुर मे सेहो पुल बनि रहल अछि. दूटा पुल लाइन मे अछि.
मौजूदा एमएलए साहब के इहो कहनाय छनि जे कइटा दोसर काज के संग ओ 30 बेडवाला एकटा पीएचसी आओर दोसर 12 प्राथमिक स्वास्थ्य केंद्र के लेल मंजूरी ल लेने छथिन्ह. हिनकर कहनाय छनि जे एहि बेर पार्टी के स्थिति पिछला बेर सं बेसि मजबूत अछि.
केवटी असेम्बली क्षेत्र मे यादव वोट करीब पचास हजार अछि. अशोक जी यादव वोट के संग अगिड़ा-पिछड़ा दूनु वोट मिलय के उम्मीद करि रहल छथिन्ह. हिनका मुस्लिम वोट बंटय के फायदा सेहो मिल सकय छनि.
केवटी विधानसभा क्षेत्र मे हिनकर मुकाबला मुख्यरुप सं आरजेडी के फराज फातमी आओर कांग्रेस के मो. मोहसीन जी सं छनि. फराज फातमी पूर्व केंद्रीय मंत्री मो. अली अशरफ फातमी जीक सुपुत्र छथिन्ह. चुनाव के लsक फराज जी उत्साह सं भरल छथिन्ह.
28 साल के युवा चेहरा फराज फातमी जीके चुनाव मे जीताबय के लेल फातमी जी खुद दिन-राति एक कएने छथिन्ह. फराज अलीगढ़ मुस्लिम विश्वविद्यालय... एएमयू सं डॉक्टर छथिन्ह. मुस्लिम बहुल केवटी मे जीत के उम्मीद करय छथिन्ह.
फातमी जीक उत्साह पर पानि फेर सकैत अछि कांग्रेस. कांग्रेस सं उम्मीदवार मो. मोहसीन हिनका लेल वोटकटवा साबित भ सकय छथिन्ह. हिनका संग 6 टा दोसर आओर मुस्लिम उम्मीदवार ठाड़ छथिन्ह.
अगर केवटी विधानसभा क्षेत्र के वोटिंग परसेंटेज के हिसाब सं देखय जाए त बेसि वोट पड़ला पर मुस्लिम उम्मीदवार के जीतय के उम्मीद रहय छनि. मतदान के प्रतिशत कम रहला पर एहि ठाम सं दोसर उम्मीदवार जीत सकैत अछि.
अगर 1977 के विधानसभा चुनाव सं देखय जाए त एहि साल 53.52 फीसदी वोट पड़ल जेहि सं दुर्गादास राठौर जी चुनाव जीतय मे कामयाब रहला. मुदा एहि के बाद 1980 मे मतदान प्रतिशत बढ़ि क 68.16 भेलाह पर कांग्रेस के शमाएले नबी जीतलाह.
एहिना 1985 मे वोटिंग परसेंट 59.45 रहलाह पर कांग्रेस के प्रो. कलीम अहमद जीतलाह. 1990 मे ई प्रतिशत बढ़ि क 67.30 भ गेल आओर जनता दल के गुलाम सरवर जी चुनाव जीतलाह. 59.66 वोटिंग भेलाह पर सरवर जी 1995 मे फेर जीत गेलाह.
सन 2000 मे गुलाम सरवर आरजेडी सं लड़लाह. मुदा एहि बेर फेर भारी मतदान 68.93 फीसदी होए के कारण ओ जीतए मे कामयाब रहलाह. गुलाम सरवर जी लालू-राबड़ी सरकार मे विधानसभा अध्यक्ष आओर मंत्री सेहो रहलाह.
मुदा फरवरी 2005 आओर अक्तूबर 2005 के चुनाव मे वोटिंग कम होए के कारण अशोक कुमार यादव जीतय मे कामयाब रहलाह. फरवरी 2005 मे 41.91 मतदान भेल जखन कि अक्तूबर 2005 मे 41.50 प्रतिशत.
एहि सं कहल जा सकैत अछि जे अगर मुस्लिम वोट के बंटवारा नहि भेल आओर भारी मतदान भेल त फराज फातमी आ फेर मो. मोहसीन आगां निकलि सकय छथिन्ह. मुदा मतदान प्रतिशत कम रहल त अशोक जी के राह आसान भ जएतन्हि.
ओना ई अखन तक चलय आबि रहल परिपाटी के मुताबिक अछि. आगां सेहो एहिना होएत नहि कहल जा सकैत अछि. एहि मे बदलाव सेहो भ सकैत अछि. गुप्त मतदान मे मतदाता एक तरह सं राजा होएत अछि. जिनका वोट पर मोहर लगा देथिन्ह एमएलए बना देथिन्ह.
(फोटो सौजन्य: मैप्स ऑफ इंडिया)
-:केवटी सं ठाड़ उम्मीदवार के नाम:-
अशोक कुमार यादव- बीजेपी
फराज फातमी-आरजेडी
मो मोहसीन- कांग्रेस
मो एम. इस्लाम- निर्दलीय
मधु रंजन प्रसाद- बीएसपी
रामबाबू साहू- सीपीआईएमएल
रामबाबू साहू- सीपीआईएमएल
बालकृष्ण झा- निर्दलीय
नजरे आलम- निर्दर्लीय
वसी अहमद खान- निर्दलीय
निसार अहमद- निर्दर्लीय
मो सदरे आलम- निर्दर्लीय
मो जुनैद सत्तार- निर्दलीय
सदस्यता लें टिप्पणियाँ भेजें (Atom)


c: text/html

text:
एकटा खिस्साक माध्यम सं :- एकटा आदिवाशीक नगर छल, जतय हर पांच साल म एकबेर ओहि नगरक नागरिक म स किनको एक नागरिक क अगिला पांच सालक लेल राजा चुनल जाइत छल। मुदा ओतुका नियम छलै की राजाक पांच सालक कार्यकाल पूरा भेला पर ओहि राजा क एकटा खूंखार जानबर स भरल वन में फेक देल जाइत छल। अर्थात जे ब्यक्ती एकबेर राजा बनी अपन कार्यकाल पूरा केलाह हुनका खूंखार जानबरक समक्ष अपनाआप क समर्पित केने बिना कोनो अपबाद नै छलैन। एहन कठोर नियमक कारण कोनो ब्यक्ति सुहिर्दे मन सं राजा बनक लेल तैयार नै होयित छलाह, तैं नगर म राजाक चुनाव कीछु अलग ढंग सं होयत छल। ओतय पांच साल म एकबेर ओहि नगरक सब नागरिक एक ठाम उपस्थित होयत छलाह आ ओहि राज्यक हाथी जिनका गर्दैन म फूलक माला पहिरा दैत छलैन ओहि ब्यक्ति क राजा बनय पड़ैत छलैन। ई रीत सदियों स चलैत आबि रहल छल।
आइ फेर कोनो राजा क कार्यकाल पूरा भ गेलैन नव राजाक चुनाव भ चुकल अइछ पुरान राजा क सिपाही पकैड़ लेलकैन हन हुनका बँधाइक -छेकैक प्रयत्न भ रहल अच्छी ताकि पुरनका राजा भाईग नै जैथ , मुदा हे भगबान ई की ! सब उपस्थित लोक बहुत आश्चर्य चकित छैथ ! ई राजा त हँसी-खुसी वन जैक लेल तैयार छैथ, हुनका माथ पर त कोनो शिकन नै छै ! हे भगबान हुनका मरक डर त कनियों नै छैन, ई त जेना शिकार खेलाइ जा रहल होइथ। लोकसब बाजैत छल जखन की एहि सं पहिलुका राजा क पकरै म सिपाही क त घाम छुइट गेल रहै।
जखन वन नजदीक आयल त एकटा सिपाही अपनाआप क नै रोइक सकला आ ओ राजा स पूईछि लेलकैन महाराज अहाँ क मरैक कनेको डर नै होइत अइछ। राजा बजलाह मुर्ख सिपाही मरै ल के जाइत छैक रौ ? हम त आजीवन राज करैक लेल जा रहल छी। सिपाही आश्चयर्य स चकित भ पुछलखिन्ह सरकार ई कोना संभव छै ? राजा कहलखिन्ह सिपाही जखन हाथी हमरा गर्दैन म फूलक माला पैहरेलक तखने हम सोचलौं जे पांच साल बाद हम जानबर के समक्ष अपनाआप क समर्पित नै करब आ राजा बनलाक बाद हम प्लान बना क काज केलौंह , आई जै वन हम जा रहल छी ओ त आब वन छैहे नै हम त ओहि वनक सबटा जानबर मरबा क ओहि क अंदर खूब सूंदर महल बनबैलोँ , पूरा वन क साफ क ओतुका जमीन क उपजाऊ बनबैलोँ ओतय नगर बसलोँ ओतय मालगुजारी ब्यबस्था लागेलौं आ आय स हम ओतुका राजा छी।
बन्धुगण !! ई खिस्सा हमरा अहाँक जीवन स बहुत तालमेल खा रहल अइछ । हम अहाँ यदि अपना समाज क गंभीरता स देखब त अनुभव होयत जे हमर अहाँक समाजक खूब लोक पुरनका राजा जँका अपन पाय कमाई वाला कार्यकाल पूरा केलाक बाद अपना बच्चाक समक्ष
अपना -आप क समर्पित क दै छैथ । ई देखि बहुत ताज्जूब लागत जे ३५-४० साल कठोर मिहनत केलाक बादो ६०-६५ क उम्र होइत-होइत देशक ६५% स अधिक जनसंख्यां आइयो दोसर पर आश्रित छैथ। कारण जे हमरा-अहाँ म स आइयो बहुत लोक बिना कोनो प्लानिंग क समय काटैत छैथ, आ अंत म हतोत्साह भ क मजबूर भ जाइत छैथ । एकरा दूरदृष्टिक आभाव माईन सकैत छी।
मित्र !! हमर समाजक अधिकतर लोक अपना बच्चा क बहुत अधिक महत्व दैत अपन कमाई क बेसी स बेसी पाय हुनका पाछू खर्च करैत छैथ आ अपन जीवनक अस्तीत्व बिसैर अपना लेल किछु नै बचा पबैत छैथ जे बूढ़ म असहाय साबित होयत छैथ। मित्र हमरा अहाँ क ई दायुत्व अइछ जे भारत के आत्मनिर्भर बनायब ....!!
।
धन्यवाद
Visits: 589

robotstxt: allowed

filter: keep


text:
पटना । बिहार सरकार आ बिहार क जनता दूनू एखन बिहारक पर्यटन उद्योग क आंकडा देखि गदगद अछि। सवाल उठैत अछि जे हम अपन तैयारी एहि दिस केहन क रहल छी। विदेशी पाहुनक स्वागत लेल हम केतबा तैयार छी। हम अपन कौन धरोहर हुनकर सामने रखबा लेल बचा कए रहने छी। धरोहर स छेड़छाड़ बिहार मे आम गप अछि। गया, नालंदा, राजगीर आ बिक्रमशीला कए छोडि बहुत किछु आओर अछि बिहार मे। गया आओर नालंदा घुमलाक बाद विदेशी पाहुन लौट जाइत छथि। बाकी समृद्धशाली अतीत क गवाही देनिहार धरोहर क दर्शन लेल कोनो योजना नहि अछि। एहन धरोहरक संरक्षण क जिम्मेदारी कए उठा रहल अछि। सिर्फ सरकार क भरोसे इ नहि भ सकैत अछि। इ बिहारक जनताक जवाबदेही जखन धरि नहि बनत संभव नहि अछि। हम धरोहर कए ओकर मूल स्वरूप मे बना कए राखब तखने विदेशी पाहुन ओकरा देखबा लेल आबि सकैत छथि। धरोहर बचत त पर्यटन उद्योगक विकास होएत आ रोजगारक नव अवसर बनत। एकरा विडम्बना कहल जाए जे उत्तर बिहार मे अंतरराष्ट्रीय फलक पर चर्चित अनेक धरोहर कए हम अपन हाथ स बदरंग करबा मे तुलल छी। खास कए बौद्धकालीन धरोहर। पूर्वी चम्पारण मे केसरिया स्थित बौद्ध स्तूप कए पर्यटक क नजरि लागि रहल अछि। लोक विश्व क सबस ऊंच एहि स्तूप क गुंबद मे लागल ईटा कए क्षति पहुंचा रहल छथि। बौद्धकालीन धरोहर क मामला मे बिहार काफी समृद्ध अछि आ इ विदेशी पाहुन कए आकर्षित करेबाक सबस आसान साधन अछि। दुनिया भरि स एहिठाम सब साल लाखक संख्या मे पर्यटक अबैत छथि। पूर्वी चम्पारण क धरती क गर्भ मे नुकायल केसरिया स्तूप खुदाई क बाद 1998 मे विश्व क पर्यटन मानचित्र पर आयल छल। एहि स पहिने जावा मे 103 फुट ऊंच बोरोबुदुर स्तूप कए सबस ऊंच हेबाक गौरव हासिल छल। केसरिया स्तूप क ऊंचाई 104 फुट अछि। एखन धरि स्तूप क महज चालीस फीसदी हिस्सा क उत्खनन भ सकल अछि। कुल उत्खनन क 70 फीसदी हिस्सा कए त संरक्षित करि देल गेल अछि, मुदा शेष भाग असुरक्षित अछि। मुख्य रूप स गुंबद क ओ संवेदनशील हिस्सा, जेकर कारण स एकरा गौरव भेटल अछि, स्थानीय लोकक उदासीनता़ क शिकार भ रहल अछि। एहि स्तूप क निर्माण गुप्तकाल मे सम्राट अशोक करबेने छलाह। मान्यता अछि जे वैशाली स कुशीनगर जेबा काल भगवान बुद्ध केसरिया मे रुकल छलाह। एहि दौरान ओ अपन शिष्य आनंद कए कहला जे ओ पिछला जन्म मे राजा महादेव क नाम स एहि ठाम राज केने छलाह।
बिहार क गौरव एहि स्तूप कए संवारबा लेल घोषणा त बहुत भेल। प्रोजेक्ट सेहो बनल, मुदा सबटा कोशिश कागज स नीचा नहि उतरि सकल। पुरातत्व विभाग एहि ठाम महज एकटा केयर टेकर क तैनाती करि अपन कर्तव्य क इतिश्री करि लेने अछि। केसरिया एहन असगर जगह नहि अछि उत्तर बिहारक अधिकतर धरोहरक देखभाल मे घोर लापरवाही देखल जा सकैत अछि।
कहबा लेल त बिहार मे पर्यटक क बढैत संख्या स सब खुश छथि मुदा सही गाइड लाइन नहि भेटबाक शिकायत एहि ठाम आब आम भ गेल अछि। जखनकि राजग सरकार आ ओकर मुखिया नीतीश कुमार क एजेंडा एकदम साफ अछि। ओ नालंदा विश्वविद्यालय कए पुनर्जीवन देबा पर ध्यान केंद्रित केने छथि। मुदा आन योजना कए लागू करबा मे पुरातत्व विभाग क संग पर्यटन विभाग क सक्रियता देखबा मे नहि आबि रहल अछि। खासकए, एहन साल मे जखन राजेंद्र बाबू क 125म जयंतीक संगहि बिहार अपन अभ्युदय क 100 साल मे प्रवेश कए रहल अछि। इ हमर सबहक जिम्मेदारी बनैत अछि जे हम अपन धरोहर कए सींचकए राखि, किया जे एकरे बदौलत नवबिहार क इतिहास क गाथा सेहो लिखल जाएत।


text: दड़िभंगा/कलकत्ता. मिथिला हेतु मैथिली भाषा मे एक मानक विश्वकोष तैयार करबाक उद्देश्य सं शुक्रदिन, २६ अक्टूबर २०१२ कें बैसार भेल. संबोधन मे आइआइटी मद्रास केर प्रोफेसर डॉ. श्रीश चौधरी कहलनि विश्वकोष सं मिथिलाक पहिचान वैश्विक स्तर पर वर्तमान पीढ़ी कें सुलभ भ' सकत. एहि लेल सुनियोजित ढंग सं प्रयास कयल जाय. डॉ.भीमनाथ झा कहलनि जे विश्वकोष असीमित अछि मुदा मिथिला-मैथिलीक संदर्भ एकर प्रमुख अंग कें निर्धारित क' कार्य केने आसान होयत. डॉ.अशोक कुमार मेहता केर संचालन मे भेल बैसार केर अध्यक्षता वयोवृद्ध मैथिलसेवी किशोरी कांत मिश्र कयलनि. एहि बैसार मे डॉ.विभूति आनंद, डॉ.फूलचंद्र मिश्र 'रमण', राजनाथ मिश्र, शैलेंद्र आनंद, ज्योत्सना चंद्रम, फूलचंद्र झा 'प्रवीण', राजकुमार पासवान सेहो अपन वक्तव्य रखलनि.(Report: मिथिमीडिया ब्यूरो)


text:
नवका- पुरनका लेख सर्च करु...
मधुबनी-कमतौल रेल लाइन
मधुबनी सं कमतौल के बीच रेल लाइन के लेल जल्दीए सर्वे कराएल जाएत. ओना मधुबनी सं रहिका... बेनीपट्टी... बिस्फी होएत कमतौल के लेल रेल लाइन के मंजूरी मिलि गेल अछि. मुदा राजनीतिक प्रभाव के कारण बीच मे एक-दुटा गाम सेहो जोड़ि देल जाएत अछि. एहन होएत आएल अ. आबि देखु एहि मे कि होएत अछि. आब जखन एहि रेल लाइन के लेल मंजूरी मिलि गेल अछि त उम्मीद अछि जे सर्वे मे तेजी आएत. मधुबनी सं कमतौल के बीच बनय वाला ई रेल लाइन करीब 35 किलोमीटर के होएत. सर्वे जतेक जल्दी शुरू होए नीक रहत... नहिं तs आगां काज बढ़त कि नहिं के जानलक. बिहार मे अखनो रेलवे के दर्जनो एहन परियोजना... काज अछि जे ओहिना पड़ल अछि. कोई देखय वाला नहिं अछि. काज के आगां बढ़ाबय के लेल इलाका के लोक सभ के सेहो आगां आबय पड़तन्हि. बिना लोक के जागरूक कएने... बेर- बेर नेता के लग ओहि मुद्दा के उठएले... काज नहिं बनत. इलाका मे काज कराबय लेल अपन सांसद... विधायक के संग आवाज उठाबय पड़त. पार्टी-पॉलिटिक्स के छोड़ि इलाका के विकास के लेल सभके संग आबय पड़त. विधानसभा... संसद मे आवाज उठाबय पड़त. अगर विधायकजी... सांसदजी नहिं सुनैत छथि... अनठिआबैत छथि... त हुनकर बहिष्कार करनाय शुरू कs दिअ. कहिऔ अखन नहिं सुनब त चुनाव मे भुगतै पड़त. दौड़ि कs अएताह. विधायक... सांसद जी के खिलाफ विरोध प्रदर्शन कs दिऔ. देखिऔ दौड़ल अएताह. हुनका काज करय पड़तन्हि. आओर जखन काज करताह त विकास जरूर होएत. बस बीच-बीच मे हुरकारैत रहिऔ.
1 टिप्पणी:


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
बुधवार, 11 जनवरी 2012
अन्हारक अर्थ
जेहन सोच,जेहन काज,तेहन अर्थ
चोरक लेल चोरिक समय
प्रेमी लेल जोड़ा-जोड़ीक समय
जानवरक लेल शिकार कए
पहरा देब पहरेदार कए
गृहस्थ लेल आराम कए
सन्याश लेल राम कए
गायकक लेल रियाज कए
बिछुरल मितक लेल विरह कए
विद्यार्थी के लेल पढाई कए
कवि कए लेल रचनाई कए
जहिना अनेको रूप पालनहार कए
ओहिना बहुतो अर्थ छै "अमित" अन्हार के . . . . ।
{अमित मिश्र}


text:
मिथिलानी विशेष व्यक्तित्व परिचय
– आभा झा, गाजियाबाद
ज्योति कुमारी – ” साइकिल गर्ल “
लाॅकडाउन के दौरान अपन पिता केँ साइकिल पर बइसा कऽ गुरूग्राम सँ 1200 किलोमीटर के दूरी तय करय वाली मिथिला के ज्योति कुमारी पूरा देश में चर्चा के विषय बनि गेल छलीह। ज्योति के पिता गुरू ग्राम में ई- रिक्शा चलाबै के काज करय छलखिन। जनवरी में हुनकर एक्सिडेंट भऽ गेलनि आर ठेहुन में चोट लागि गेलनि तखन ज्योति, माँ आर जीजा गुरू ग्राम पहुँचलखिन। ज्योति के माँ आर जीजा किछु दिनक बाद गाम लौटि गेला। आर ज्योति अपन पिता के देखरेख लेल रूकि गेली। ओहि समय लाॅकडाउन भऽ गेल छल आर पाइ सेहो खत्म भऽ गेलनि किराया देब के पैसा सेहो नहिं छलनि। ज्योति एकटा सेकेंड हैंड साइकिल एक हजार में खरीदलनि आर 500 उधार सेहो रखलनि। पिता मना करैत रहथिन मुदा ज्योति ठानि लेने रहैथ कि गाम वापस जेबाक अछि। ओतय गेला के बाद ज्योति के जिंदगी बदलि गेलनि। पैर में चोट खेने अपन पिता के साइकिल पर बइसा कऽ दरभंगा तक अनने रहथि। दरभंगा के सिरहुल्ली गाम में ज्योति के घर छैन। ओहि समय ज्योति के घर एक कमरा के छलनि, जाहि में माता-पिता, तीन बहिन आर दू भाई तथा जीजा सहित करीब 8-9 लोक रहैत छलखिन।
ज्योति कुमारी केर एहि बहादुरी लेल प्रधानमंत्री नरेन्द्र मोदी द्वारा राष्ट्रीय बाल पुरस्कार प्रदान कयल गेल रहनि। पुरस्कार स्वरूप हुनका एक लाख टका, प्रशस्ति पत्र एवं मेडल प्रदान कयल गेलनि। बिहार सरकार द्वारा दरभंगा जिला के सिंहवाड़ा प्रखंड के सिरहुल्ली गाम निवासी मोहन पासवान के बेटी ज्योति के बारे में जिलाधिकारी कहलखिन कि दरभंगा लेल ई गर्व के बात अछि। ज्योति के नशा मुक्ति अभियान के लेल राज्य सरकार द्वारा पहिने ही ब्रांड एंबेसडर बनाओल गेल छलनि। ऐहन मिथिला के धिया पर सबके गर्व हेबाक चाही।


text:
> दुर्घटनाक बाद धीरेन्द्र प्रेमर्षि सं पहिल बातचीत
> 'हेल्लो मिथिला' माध्यमे शुभचिंतक कें धन्यवाद
> 'हेल्लो मिथिला' माध्यमे शुभचिंतक कें धन्यवाद
कलकत्ता. आइ करीब सोलह दिनक बाद हेल्लो मिथिलाक माध्यमे कुंजबिहारीक दुर्घटनाक बादक पहिल बातचीत मैथिल केँ सुनबा लेल भेटल. रेडियो कान्तिपुर द्वारा हरेक शनिकेँ प्रसारित होमयबला कार्यक्रमक प्रस्तोता एवं मैथिलीक चिर परिचित व्यक्तित्व धीरेन्द्र प्रेमर्षिक संगे गपक क्रममे कुंजबिहारी जनौलनि जे ई घटना चालकक लापरवाही सँ भेल. बेर-बेरक मनाहीक बादो गाड़ी चालक दहिना लेन पकड़ने गाड़ी चलबैत रहल आ' मधुबनी जिलाक अड़रिया संग्राम ल'ग जखन पाछाँ सँ अबैत एकटा दोसर गाड़ी ओकरा ओवर टेक केलकै तऽ गाड़ी चालक गाड़ी पर अपन नियंत्रण नहि राखि सकल आ' गाड़ी डिवाइडरकेँ तोड़ैत दोसर दिस तड़पि गेल एवं एकटा स्थानीय साइकिल सवारकेँ ठोकर मारैत दुर्घटना ग्रस्त भऽ गेल. फेर आस-पासक ग्रामीण सभक मदति सँ हुनका सभकेँ झंझारपूरक अस्पतालमे पहुँचायल गेलनि. बैन्जोवादक राजू जी एवं साइकिल सवारक तत्काल घटना स्थले पर मृत्यु भऽ गेल छल. फेर वैद्यनाथ चौधरी हुनका सभकेँ दरभंगा लए जेबाक व्यबस्था करौलनि. दरभंगा पहुँचिते प्रसिद्ध नाल वादक आ' पछिला बाइस बरख सँ कुंजबिहारी टीमक एकटा खाम्ह साजन रामक सेहो मृत्यु भए गेल छल. गायिका अर्चना सिन्हा कोमामे चलि गेल छलीह आ' हुनका इलाजक हेतु पटना भेजल गेल मुदा बादमे हुनको निधन भए गेल. कुण्जबिहारी अपने एवं बाँकि कलाकार सभ आब खतरा सँ बाहर छथि. ओ' बातचीतक क्रममे कहलनि जे ई समस्त मिथिला बासीक शुभकामना आ' आशीर्वादक परिणाम छी जे ओ एहन भीषण दुर्घटनामे बचि गेलाह. ओ जनौलनि जे डॉक्टरक कहब अछि जे हुनका पूर्णतया स्वस्थ हेबामे एखन करीब दू मास आओर लगतनि. एहि दुर्घटना सँ हुनक गायिकी पर कोनो असर नहि पड़त जेकि मिथिला बासी आ' कलाप्रेमीक लेल अत्यंत हरखित करए बला खबरि अछि. कुंजबिहारी अपनो कहलनि जे हुनका पूर्ण विश्वास छनि जे एकबेर फेर ओ अपन गायिकीकेँ माध्यमें मैथिलीकेँ सेवा लेल मंच पर आबि सकताह संगहि ओ इहो कहलनि जे जावत शरीरमे प्राण रहतनि ताबत ओ मैथिलीक सेवा मे लागल रहताह आ गीत गबैत रहताह. तखन शारीरिक एवं ताहू सँ बेसी मानसिक रूपेँ स्वस्थ हेबामे किछु समए लागि सकैत छनि. साजन जीक विछोहक चर्चाक्रममे कहलनि जे हुनका बुझना जा रहल छनि जेना हुनक एकभागक फेँफड़ा निकालि लेल गेल हो.
समस्त शुभचिंतकक प्रतियेँ धन्यवाद ज्ञापन करैत ओ' समस्त मिथिलावासी सँ अपील कएलनि जे सभ दिवंगत कलाकारकेँ आश्रित लोकनिकेँ यथासाध्य मदति करथि. ओ कहलनि जे कलाकार समाजक संपति होइत अछि आ' तैँ कलाकारक विपत्ति सेहो समाजक विपत्ति बूझल जेबाक चाही. यदि लोक एहि विपत्तिक घड़ीमे एहि कलाकार सभक लचरल आश्रित सभक मदति नहि करत तऽ भविष्यमें लोक अपन धीया-पूताकेँ कलाकार बनबाक लेल कोना प्रेरित होयत ? ओ जनौलनि जे साजन जीक जेठ बालक केँ कतहु रोजगार दिएबाक प्रयास कएल जाए जाहिसँ हुनक परिवार चलि सकनि ओ' हुनक छोट बालकक पढ़ाइ-लिखाइ भऽ सकनि. संगहि राजूजीक बाल-बच्चा एखन बहुत छोट-छोट छनि तैँ हुनका सबहक जीविकाक लेल सेहो सामाजिक सहयोग आवश्यक अछि. गायिका अर्चना सिन्हाक परिवारक आर्थिक हालत सेहो ठीक नहि छनि. ओ एकटा कमौआ पूत छलीह आ' आब हुनका विना हुनकर वृद्ध माय-बाबूक जीवन असोकर्यमे छनि. हुनक मदति करब समाजक परम कर्त्तव्य बनैत अछि. एहिठाम मिथिमिडिया सेहो अपन समस्त पाठकवर्ग सँ अपील करैत अछि जे यथाशक्ति एहि प्रभावित परिवार सभक मदति करथि.
समस्त शुभचिंतकक प्रतियेँ धन्यवाद ज्ञापन करैत ओ' समस्त मिथिलावासी सँ अपील कएलनि जे सभ दिवंगत कलाकारकेँ आश्रित लोकनिकेँ यथासाध्य मदति करथि. ओ कहलनि जे कलाकार समाजक संपति होइत अछि आ' तैँ कलाकारक विपत्ति सेहो समाजक विपत्ति बूझल जेबाक चाही. यदि लोक एहि विपत्तिक घड़ीमे एहि कलाकार सभक लचरल आश्रित सभक मदति नहि करत तऽ भविष्यमें लोक अपन धीया-पूताकेँ कलाकार बनबाक लेल कोना प्रेरित होयत ? ओ जनौलनि जे साजन जीक जेठ बालक केँ कतहु रोजगार दिएबाक प्रयास कएल जाए जाहिसँ हुनक परिवार चलि सकनि ओ' हुनक छोट बालकक पढ़ाइ-लिखाइ भऽ सकनि. संगहि राजूजीक बाल-बच्चा एखन बहुत छोट-छोट छनि तैँ हुनका सबहक जीविकाक लेल सेहो सामाजिक सहयोग आवश्यक अछि. गायिका अर्चना सिन्हाक परिवारक आर्थिक हालत सेहो ठीक नहि छनि. ओ एकटा कमौआ पूत छलीह आ' आब हुनका विना हुनकर वृद्ध माय-बाबूक जीवन असोकर्यमे छनि. हुनक मदति करब समाजक परम कर्त्तव्य बनैत अछि. एहिठाम मिथिमिडिया सेहो अपन समस्त पाठकवर्ग सँ अपील करैत अछि जे यथाशक्ति एहि प्रभावित परिवार सभक मदति करथि.
जखने साजन छोड़ि गेलाह, मचलै सगरो अनघोल
तबला कानल, नाल कनैए कानि रहल अछि ढोल
बाझल कंठ गबैया सबहक फूटि रहल नहि बोल
माटि मिथिला केर ताकि रहल अछि पुनि मोती अनमोल
....साजन भाइ सहित सभ दिवंगत साजिंदा आ' कलाकारकेँ समर्पित ।
प्रस्तुति: चन्दन कुमार झा


text:
नवका- पुरनका लेख सर्च करु...
भारी नहि पड़ि जाए 5 करोड़ रुपया...
बिहार मे मानसून जोर पकड़ि रहल अछि. बाढ़िक आशंका के देखैत लोक सभ तैयारी में लगि गेलाह. अनाज के संग-संग चूड़ा...चना...तेल...माचिस.. मोमबत्ती... पोलिथीन जमा करय में लागि गेलाह. कोसी मे आएल बाढ़ि लोक के दिल-दिमाग सं अखन धरि नहि उतरल अछि. एहन मे अगर एहि बेर बाढ़ि आबैत अछि आओर ओहि सं बेसि नुकसान होएत अछि तं लोक मुख्यमंत्री नीतीश कुमार के कहिओ माफ नहि करि पएथिन्ह.
कोसी इलाका के कई लोक सं गप भेल... सभ गोटे के नीतीश जीक पांच करोड़ रुपया लौटेनाए बेजाय लगलन्हि. सभहक कहनाय छलन्हि जे ई तं विपत्ति के समय कएल गेल मदद छल. एकरा लौटा कs ओ नीक नहि कएलाह. पैसा तखन लौटेलाह जखन कि अखनो कतेक लोक एहन छथिन्ह जिनका खाए-पीबय के कोनो आसरा नहि छनि. बाढ़ि सं एहन तबाह भेलाह जे अखन धरि उबरि नहि पएलाह.
नीतीश जी केतबो कहथिन्ह... केतबो मदद करथिन्ह... लोक सभके जे जिनगी भरक जमा-पूंजी... घर-द्वार... दलान... माल-मवेशी बहि गेल छनि ओ केना भूलथिन्ह. एहन मे ई काज तं जख्म के कुरेदनाइए अछि. एहन मे एहि बेर अगर बाढ़ि तबाही मचौलक तं बाहरक लोक मदद के लेल आगां आबय सं झिझकत. मदद के लेल हाथ बढ़ाबय सं पहिने पांच बेर सोचत. फेर नीतीशजी कोना मैनेज करताह?
मानसून के बाद दुर्गापूजा-दीपावली के आसपास चुनाव सेहो भs सकैत अछि. अगर बाढ़िक बाद लोक के नीक सं मदद नहि भेटलन्हि तं एकर नतीजा नीतीशजी के भुगतय पड़तन्हि. सरकार के तरफ सं तं कहल जा रहल अछि जे बाढ़ि के लs कs प्रशासन पूरा तैयार अछि. ओ तं समय अएला पर पता चलत. मुदा नीतीशजी भगवान सं प्रार्थना करथुन्ह जे एहि बेर बाढिक तबाही कम सं कम होए...आओर जतय लोक परेशानी मे होएताह ओतए जल्दी मदद पहुंचय...नहि तं ई पांच करोड़ लौटेनाए भारी पड़ि जएतन्हि.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
मधेपुरा. साहित्य अकादेमी नव दिल्ली एवं पार्वती विज्ञान महाविधालय मधेपुराक संयुक्त तत्वाधान मे 21-22 अक्टूबर कें ‘मैथिली प्रबंध काव्यक विकास ओ परम्परा’ विषयक द्विदिवसीय राष्ट्रीय सेमिनार केर आयोजन भेल. कार्यक्रमक उद्घाटन भूपेन्द्र नारायण मंडल विश्वविधालयक कुलपति आर. एन मिश्र कयलनि. ओ कहलनि जे मैथिली भाषा एवं साहित्य अपन माधुर्य एवं साहित्यिक विशिष्ठताक संग लोक जीवनक भाषाक रूप मे स्थापित अछि. एकर समृद्ध ऐतिहासिक परम्परा रहल अछि. कुलपति मैथिली केर विकासक लेल वैज्ञानिक दृष्टिकोण पर सेहो इजोत देलनि. एहि सं पहिने साहित्य अकादेमीक उपसंपादक डा. देवेन्द्र कुमार देवेश पाहुन लोकनिक स्वागत कयलनि. ओ मैथिलीक उत्थान व संवर्द्धन मे साहित्य अकादेमीक अवदान कें रेखांकित कयलनि. ओ कहलनि जे अकादेमी युवा एवं बाल साहित्य लेखन पर सेहो पुरस्कार देइत अछि.
मैथिली परामर्श मंडल, साहित्य अकादेमी केर संयोजिका डा. वीणा ठाकुर, रामदेव झा अपन उदगार व्यक्त कयलनि. पहिल सत्र केर अध्यक्षता रमाकांत मिश्र ओ पार्वती विज्ञान महाविधालयक प्राचार्य केपी यादव धन्यवाद ज्ञापन कयलनि. संगोष्ठी केर द्वितीय सत्र केर अध्यक्षता महेन्द्र झा कयलनि. प्रतिभागी मे रमण झा, देवनारायण साह, हरिवंश झा, रंजित कुमार सिंह, रविन्द्र कुमार चौधरी विभिन्न विषय पर आलेख पाठ कयलनि. एहि संयुक्त सत्र मे माधुरी झा एवं महेन्द्र झा अपन अध्यक्षीय भाषण सं प्रबंध काव्य केर विशेषता उजागर कयलनि. प्रथम दिवसक अंतिम सत्र मे अभय कुमार, कुलानन्द झा आलेख पाठ कयलनि तथा सत्र केर अध्यक्षता जगदीश नारायण प्रसाद कयलनि.
संगोष्ठी केर दोसर दिन प्रथम सत्रकेर अध्यक्षता मैथिलीक हस्ताक्षर व तिलका मांझी विश्वविधालय भागलपुरक मैथिली विभागाध्यक्ष केष्कर ठाकुर कयलनि आ आलेख पाठ धीरेन्द्र कुमार, शिवप्रसाद यादव, ललिता झा, विश्वनाथ झा, रामनरेश सिंह, वीरेन्द्र झा विभिन्न विषयक आलेख पाठ कयलनि. एहि दू दिवसीय राष्ट्रीय संगोष्ठीक अंतिम सत्र मे अशोक सिंह तोमर, किशोर कुमार सिंह, कमल मोहन चुन्नू, शंकर देव झा आलेख पाठ कयलनि. एहि सत्रक अध्यक्षता मैथिलीक साहित्यकार धीरेन्द्र नारायण झा ‘धीर’ कयलनि.
समापन सत्रक मुख्य अतिथि भू.ना. मंडल विश्वविधालयक कुलपति डा. आरएन मिश्र अपन महत्वपूर्ण वक्तव्य मे कहलनि जे तकनीकी गतिक अनुरूप साहित्यक सेहो गति होयबाक चाही. ललितेश मिश्रक अध्यक्षता मे धीरेन्द्र नाथ मिश्र पर्यवेक्षीय रपट पेश कयलनि. समापन भाषण मे पार्वती विज्ञान महाविधालयक प्राचार्य केपी यादव समस्त सुधि श्रोताएवं प्रतिभागी कें साधुवाद देलनि. प्राचार्य सहयोगी लोकनि सहित आयोजनक संयोजिका वीणा ठाकुर, साहित्य अकादमीक उपसंपादक देवन्द्र कुमार ‘देवेश’, साहित्यकार डा. भूपेून्द्र नारायण यादव ‘मधेपुरी’ एवं प्रो. श्यामलकिशोर यादव आदि केर गरिमामय उपस्थिति पर विशेष आभार व्यक्त कयलनि. धन्यवाद ज्ञापन प्रो. कुलानन्द झा कयलनि.
द्विदिवसीय एहि साहित्यिक समागम मे कतेको विशेष बात छल जाहि मे ‘जय-जय भैरवि असुर भयाओनि..’ गीत पर प्रो. बिजली प्रकाश द्वारा प्रशिक्षित राजनन्दनी एवं निहारिका नन्हीं केर भाव नुत्य, केवी झा महाविधालयक प्राध्यापक प्रभु नारायण लाल दास द्वारा मिथिलाक कला-संस्कृति पर आधारित समाचार पत्र सभ मे प्रकाशित रपट केर प्रदर्शनी आदि. मधेपुराक धरती पर साहित्य अकादेमी द्वारा आयोजित एहि महत्वपूर्ण साहित्यिक समारोह केर गूंज कएक बरख धरि सुनल जा सकत.
(Report/Photo: अरविन्द श्रीवास्तव)


text:
Tuesday, August 25, 2009
एक विलक्षण प्रतिभा जिनका हम सदिखन याद करैत छी (इकिसम कड़ी )
साँझ में हिनका जल्दी भोजन करवा देलियैन्ह खून चढ़ेनाइ शुरू भेलैक ओकर किछु समय बाद बाबुजी के होटल पठा देलियैन्ह आ हम हिनका बगल में बैसि गेलहुँ। कतबहु कहैथ सुति रहु हमरा कियैक नींद होयत एक तs चिंता दोसर हम जमशेदपुर में देखने रहियैन्ह जहाँ हमर ध्यान दोसर दिस देखैथ तs झट द tube के पकरि ओकर speed बढ़ा दैत छलाह जे कहुना खून चढेनाइ जल्दी खतम भs जाय। राति में इ सुति रहलाह आ हम हिनकर हाथ पकरने बैसल रहि गेलहुँ आ जखैन्ह पूरा खून चढि गेलैन्ह तs नर्स के बजा ओकर पाइप सब निकलवा ताहि केर बाद बगल वाला बिछावन पर परि रहलहुँ।
दोसर दिन भोर में डॉक्टर के आबय सs पहिने नर्स आबि जाँचक लेल हिनकर खून लs गेलैन्ह आ ओकर दोसर दिन भोर में bone marrow होमय के छलैक ।
डॉक्टर कुरियन अपन पूरा डॉक्टरक दल सँग अयलाह हुनका देखैत नहि जानि कियैक हमरा आशंका आ डर दुनु होमय लागल। हमरा मात्र एतबा बुझल छल जे रीढ़ केर हड्डी सs खून लेल जयतैन्ह जे कष्टप्रद होइत छैक। डॉक्टर सब जहिना हिनकर केबिन में घुसलथि हमरा आ बाबुजी के बाहर जेबाक लेल कहि देलैथ। हम तs एक सँग ओतेक डॉक्टर के देखि घबरायल छलहुँ। बाहर में ठाढ़ पचास तरहक मोन में आबैत छल। अचानक हिनकर कानय केर आवाज बुझायल, ओ सुनतहि हमरा कना गेल आ हमर आँखि के आगु जेना अन्हार भs गेल। हम बाबुजी के बिना किछु कहनहि जा एकटा कुर्सी पर बैसि गेलहुँ । बाबुजी के कोना अपन स्थिति केर विषय में बुझय देतियैन्ह । डॉक्टर जखैन्ह बाहर निकलाह तs हमरा कहलैथ अहाँ सब आब भीतर जाऊ । भीतर गेलहुँ तs इ कानैत छलाह आ हमरा देखैत देरी कहि उठलाह "मारि देलक "। हम वर्णन नहि करि सकैत छी जे हमरा ओहि समय में असगर केहेन बुझायल, बाबुजी छलाह मुदा हुनका सोंझा हम अपन वेदना के कोना प्रकट होमय दितियैन्ह , ओ नहि रहितथि तs हम अवश्य कानय लगितौन्ह।
दोसर दिन डॉक्टर कुरियन अपन डॉक्टरक दल सँग सबटा रिपोर्ट लs कs अयलाह , आ आबि श्री ठाकुर जी केर बगल में बैसि गेलाह। पहिने हुनक हाल चाल जे कि सब दिन पुछैत छलाह पुछलाह आ ताहि केर बाद अपन असली मुद्दा पर अयलाह। सब सs पहिल ओ हमरा सब केर कहलाह हम सबटा रिपोर्ट देखि लेने छी आ इ निष्कर्ष निकलल अछि जे अहाँक "cell malignant" अछि। ओहि समय में हम इ तs नहि बुझैत छलहुँ जे "malignancy" की होइत छैक मुदा इ बुझा गेल जे किछु ख़राब बीमारी छैक, किछु गरबर छैक। डॉक्टर कुरियन सबटा बात बताबैत कहलाह आब चूँकि इ "oncology department" केर case छैक ताहि लेल हम अहाँ के "oncology department" पठा रहल छी। oncology शब्द सुनैत केर सँग हमरा जेना सब बुझय में आबि गेल आ ओकर बाद हमरा मुँह स एक शब्द किछु नहि निकलल जे हम डॉक्टर सँ किछु पुछितियैन्ह । डॉक्टर कुरियन अपन सहायक डॉक्टर सब केर कहि कs चलि गेलाह जे अस्पताल सँ छुट्टी देबाक लेल आ "oncology" विभागक डॉक्टर सs देखबाक लेल सबटा कागज तैयार करि देबाक लेल। हम सब आपस होटल आबि गेलहुँ।
दोसर दिन हम सब होटल सs सीधा oncology department डॉक्टर प्रसाद लग पहुँचलहुँ । ओहि दिन हम आ श्री ठाकुर जी गेल छलहुँ। बाबुजी के आँखि देखेबाक छलैन्ह ओ आँखि वाला अस्पताल चलि गेल छलाह, जे एक तरह सँ नीके छलैक । डॉक्टर प्रसाद जे हमरा सोंझा में कहलथि से भगवान कोनो पत्नी के ओ दिन नहि देखाबथि जे हुनका ओ सुनय परैन्ह । डॉक्टर प्रसाद विस्तार सs बिमारी के विषय में बतेलाक बाद कहलथि जे इ बिमारी में लोक बेसी सs बेसी पन्द्रह साल जीबैत छैक। किछु आओर जाँच से कराबय लेल कहलाह मुदा ओ बाहर रहि सेहो करायल जा सकैत छलैक । हम सब आपस होटल अयलहुँ, इ त बहुत राति तक जागल रहलाह आ ओकर बाद सुति गेलाह मुदा हम तs भरि राति जागले रहि गेलहुँ। दुनु गोटे एक दोसरक स्थिति बुझैत छलियैक मुदा कथि लेल राति भरि में एको शब्द बाजि होयत । भोर में तैयार भs समय पर डॉक्टर प्रसाद लग पहुँचि गेलहुँ ।
डॉक्टर प्रसाद किछु जाँच केलाक बाद कहलैथ जरूरत परतैक तS "WBC" बदलय परतैक आ ओहि लेल एक गोट अपन आदमी के तैयार रहय पड़त जिनकर " WBC "लेल जा सकैत अछि । ओ "WBC" बदलय केर सबटा प्रक्रिया बता देलाह । हमरा एकटा फॉर्म द ब्लड बैंक जेबाक लेल कहलाह आ हिनका फेर सs भरती हेबाक लेल । हम हिनका केबिन में पहुँचा ओहि ठाम सs फेर ब्लड बैंक पहुँचि गेलहुँ । ब्लड बैंक केर डॉक्टर हमरा हाथ सँ फॉर्म लs एकटा कुर्सी पर बैसय कहलाह। किछु समय बाद आबि खून निकालि लेलैथ। हम जहिना कुर्सी पर सs उठय चाहलहुँ हमर माथ घुमि गेल आ हम धम्म सs फेर कुर्सी पर बैसि गेलहुँ । इ देखि हमर बगल में नर्स छलैथ से पकरि हमरा तुंरत बेड पर सुता देलिह । हम उठलहुँ तs डॉक्टर हमरा कहय लगलाह, "हम अहाँक खून नहि लs सकैत छी कियैक तs अहाँ जाँच समय में बेहोश भs गेलहुँ अछि। इ सुनतहि हमरा कनाइ छुटि गेल मुदा हम अपना आप के रोकि लेलहुँ आ ओहि ठाम सँ निकलि चलि देलहुं।
हमरा किछु नहि फ़ुराइत छल हम की करी हमरा संग आओर कियो नहि छलाह । हम मोन दुखी कयने चलल जाइत छलहुँ आ सोचैत छलहुँ आब की होयत। अचानक सामने में डॉक्टर कुरियन पर नजरि गेल ओ हमरा देखि हमरे तरफ आबैत छलाह। ओ हमरा पुछलाह " डॉक्टर प्रसाद की कहलाह", हम हुनका सबटा परिस्थिति बता देलियैन्ह आ इहो जे हमरा लग दोसर कियो नहि छैथ हम आब की करी। ओ तुरन्त कहलाह अहाँ घबराऊ जुनि जरूरत परतैक तs हम अपन WBC अहाँक पति के देबैन्ह । इ सुनैत देरी हम अपना आप के नहि रोकि पयलहुँ आ कानय लगलहुँ । मोन में भेल कि एहनो डॉक्टर होइत छैक? ओ वाक्य आय धरि डॉक्टर कुरियन केर क़र्ज़ हमरा लग अछि। आय धरि हम डॉक्टर कुरियन के कहल वाक्य नहि बिसरि सकलहुँ।
3 comments:
- satya.... said...
-
anahan khub nik likhe chii
- August 25, 2009 at 4:24 PM
- satya.... said...
-
mathil kee seva ke liye sukriya aapka..gramin jivan ko bhi likhen mathili me
- August 25, 2009 at 4:26 PM
- श्यामल सुमन said...
-
डा० कुरियन सनक लोक एहि दुनिया मे कम अछि। संस्मरण केर पृष्ठभूमि तऽ दुखद छैक किन्तु एहेन अवदानक हेतु तैयार डा० कुरियनक व्यवहार एकर सुखद पक्ष सेहो अछि। पूर्ण भाव सँ लिखल संस्मरण नीक लागल कुसुम जी।
- August 26, 2009 at 7:47 AM


text:
समस्तीपुर : आनंद फिल्म्स प्रोडक्शन हाउसक बैनरसं बनाओल जा रहल फ़िल्मक शुटिंग शुरू अछि. शुटिंगकेर शुरुआत पूर्व सांसद आलोक कुमार मेहता ओ निर्माता-निर्देशक नरेश मंडल केलनि. विगत नवंबरसं एहि फ़िल्मक शुटिंग भ' रहल अछि. निर्देशक नरेश मंडल मिथिमीडियाकें बतओलनि जे जाड़कें देखैत शुटिंगमे दिक्कत अबइए तथापि हम सभ लागल छी. फ़िल्मक कथा एक बुद्धिमान नेना पर आधारित अछि. एहि फ़िल्मक बेस शुटिंग समस्तीपुरेमे होयत.
फ़िल्मक लेखक दिलीप कुमार शाह, प्रोडक्शन हेड प्रभात राय, सहयोगी निर्देशक अंजली कुमारी ओ क्रिएटिव डायरेक्टर विभा कुमारी छथि. फ़िल्मक नाओकें एखन जाहिर नै कएल गेल अछि.
(रिपोर्ट : मिथिमीडिया ब्यूरो)


text:
अशोक कुमार
बिहार मे आब शराब पीनिहार कें जेबी मे पचास हजार टाका राखय पड़तैन अन्यथा तीन मासक लेल जेल जाय पड़तैन। आई विहार विधानसभा विहार मद्य निषेध एवं उत्पाद संशोधन विधेयक २०१८ पास कय पूर्ववर्ती नियम में संशोधन कयलक। बिहार मे सुखाड़क स्थिति पर विधानसभा मे कार्यस्थगन प्रस्ताव केँ मंजूर करबाक माँग पर विपक्षी सदस्य सब सदन क वायकाट कयलनि आ हुनक अनुपस्थिति मे सदन एहि कानून केँ मंजूरी देलक।एकर अंतर्गत पहिल बेर दारू पीबैत पकड़यला पर पचास हजार टाका जुर्माना वा तीन मास जेल क प्रा्वधान अछि। दोसर बेर पकड़यला पर एक लाख टाका जुर्माना अथवा एक वर्ष जेल क प्रावधान कैल गेल अछि। शराब पीबि हिंसा हंगामा कैला पर एक लाख टाका जूर्माना क संग पाँच वर्षक सजाय क प्रावधान कैल गेल अछि ।
एहि संशोधित नियम क अंतर्गत शराब पकड़यला पर वाहन, मकान केँ जब्त नहि कयल जायत आ परिवार क अन्य सदस्य केँ कोनो सजाय नहि होयतनि।अर्थात दोषी फंसत निर्दोष बचत विधानसभा में एहि विषय पर मुख्यमंत्री श्री नीतीश कुमार विश्वास जनौलनि जे एहि सुधार संँ शराब बंदी केँ आओर मजबूती भेटतैक। ओ जनौलनि जे शराब बंदी से राजस्व क्षति नहि भेल अछि। २०१५-१६ मे पाँच हजार करोड़ टाकाक क्षति भेल त २०१६-१७ मे एक हजार करोड़ टाकक बचत भेल जाहि सँ क्षतिपूर्ति भगेलैक। यद्यपि श्री कुमार क एहि वक्तव्य केँ विपक्ष हास्यास्पद कहलनि।
विधानसभा परिसर में पत्रकार लोकनि एहि संशोधन विधेयक पर विभिन्न प्रतिक्रया व्यक्त करैत छलाह।हुनक कथन छल जे आर्थिक नुक्सान जे हो पियाक जेल यात्रा से बचता।विपक्षक आरोप जे शराब बंदी से सबसे अधिक नुकसान दलित केँ भेलैन, कुंद होयत। एक पत्रकार रोचक गप्प कहलनि जे हुनक एक पड़ोसी भरि जीवन बिन टिकटे रेल यात्रा कयलनि जे पकड़यला पर जेबीक गर्मी सँ टी टी, मजिस्ट्रेटक मुँह बन्द कय देबैक। परन्तु ई कतेक व्यवहारिक होयत। एता वेता ई अवश्य जे टाका रहला पर जेल नहि जाय पड़तैक आ निर्दोष स्वजन केँ कोर्टक चक्कर नहि लगबय पड़तैन। परन्तु लाख टाका क प्रश्न जे ई काज पहिने कियैक नहि भेल।आगत चुनाव त कारण नहि!
–
अनुदित – विनीत ठाकुर
लेखक कशिश न्यूज मे वरीय पत्रकार छथि।


text:
ज्योत्सना मिश्रा
पटना। बिहार राज्य पथ परिवहन निगम बुध दिन के ‘चलो’ के संग एमओयू साइन कएल। निगम प्रशासक श्याम किशोर के मौजूदगी में बीएसआरटीसी के प्रशासन मुख्य अनु कुमार आ चलो के मार्केटिंग प्रमुख ध्रुव चोपड़ा के बीच संपन्न एहि एकरारनामा सँ निगम के पटना नगर सेवा के बस सबमें इलेक्ट्रॉनिक टिकटिंग मशीन, चलो एप मोबाइल पब्लिक इंफाॅर्मेशन सिस्टम, प्री पेड कार्ड, मंथली पास, स्टूडेंट पास आ व्हेकिल ट्रैकिंग सिस्ट्म जेहन सेवा जे कि पहले सँ चलो एप द रहल छल, ओ आगु सेहो अनवरत जारी रहत। संगे एहिके आरो विस्तार देनाय संभव होयत आ भविष्य में पूरा प्रदेश के लेल सेहो एकर इस्तेमाल कयल जाएत। चलो बीएसआरटीसी के लेल एक वेबसाइट के संचालन सेहो करत। पटना शहर में दू लाख लोकक द्वारा एखन तक चलो एप डाउनलोड कयल जा चुकल अछि। 20 हजार यात्रीक चलो कार्ड लेलथि जेकर नियमित इस्तेमाल भय रहल अछि।
एमहर, आब बीएसआरटीसी अपन लंबा दूरी बला बस सबमें वाईफाई के सुविधा देत। भारत-नेपाल बस सेवा आ अंतरराज्यीय बसमें इ पहले चरण में देल जायत। एहिके संगे निगम अपन बेसी दूरीवाला बस में स्थानीय आंचलिक गीत सेहो बजाओत। एहिके अंतर्गत सारण आ चंपारण प्रमंडल के डिपो सँ निकलय बला बस में भिखारी ठाकुर के गीत सुनाई देत। जखनकि दरभंगा, मधुबनी, सहरसा आदि मैथिल क्षेत्र में स्थित डिपो स निकलय बला बस में मैथिल भाषा में रचित गीत सुनाई पड़त। साथे कवि सत्यनारायण रचित बिहार गीत आ राज्य प्रार्थना धीमे संगीत के साथ सुनाई पड़त।
महीनाक अंत तक भेट जायत 70 बस : एहि महीनाक अंत तक 70 बस निगम के बेड़ा में शामिल भय जायत। एहिमें 15 लग्जरी, 30 सेमी डीलक्स आ 25 डीलक्स बस होयत। 15 जनवरी के बाद निगमक डीलर प्वाइंट पर एहि बस के पहुंच जायबाक संभावना अछि। साथे 50 सीएनजी बसक खरीद के आदेश सेहो देल गेल अछि। साथे डिसएबल फ्रेंडली 20 सीएनजी लग्जरी बसक खरीद के निविदा सेहो जेम पोर्टल पर प्रकाशित कयल गेल अछि। जकरा भरय के अंतिम तिथि गुरुवार तक अछि। अगिला वित्तीय वर्ष में निगमक द्वारा 115 बस खरीदय के योजना अछि। जहिमे 15 लग्जरी, 50 सेमी डीलक्स आ 50 डीलक्स बस शामिल होयत। अहि ठाम शहरक प्रदूषण के कम करय के लेल 25 इलेक्ट्रिक बसक परिचालन सेहो बीएसआरटीसी एहि महीनाक अंत तक करय बला अछि।


text:
नवका- पुरनका लेख सर्च करु...
विकास यात्रा
बिहार के मुख्यमंत्री नीतीश कुमार जी आई- काल्हि विकास यात्रा पर छथिन्ह. हुनकर विकास यात्रा 19 तारीख के शुरू भेलन्हि . विकास यात्रा के बारे मे हुनकर कहनाय छनि जे एहि यात्रा सं हुनका राज्य के विकास के काज के देखय ...परखय आओर जानय के मौका मिलतन्हि. एहि यात्रा के दौरान हुनका लोकक मनोभाव... विचार जानय के मौका मिलतन्हि. मुख्यमंत्री के ई यात्रा ओहि ठाम सं शुरू भेल जे राष्ट्रपिता महात्मा गांधी के कर्मभूमि के रूप मे जानल जाएत अछि. ई स्थान अछि पश्चिम चम्पारण के बगहा. यात्रा शुरू भेलाह के बाद नीतीश जी राति मे बगहा के पतिलार गाम मे रहलाह आओर फेर भोर मे गाम मे जनता दरबार सेहो लागल . जेहि मे हजारों लोक शामिल भेलाह. एहि यात्रा मे हिनका संग कइटा मंत्री आओर अधिकारी सभ सेहो संगे- संग चलि रहल छथिन्ह. बड़का लाव -लश्कर रहय छनि. यात्रा नीक अछि मुख्यमंत्री खुद लोकक बीच पहुंच रहल छथिन्ह. समस्या...परेशानी सुनि रहल छथिन्ह. एहि यात्रा सं गाम घर के विकास... सड़क बिजली पानी के बारे मे जानय... सीधा लोक सं मिलय के अवसर मिलि रहल छनि. मुदा विपक्षी पार्टी सभ के इहो कहनाय छनि जे ई पाई के बरबादी अछि. आओर सरकारी पाई पर चुनाव प्रचार भ रहल अछि. अहां सभ के कि लगि रहल अछि. अपन विचार जरूर लिखु.
सदस्यता लें टिप्पणियाँ भेजें (Atom)


text:
नेपाल मे अनधिकृत अयोग्य व्यक्ति द्वारा भाषा विमर्श आ मैथिली ऊपर प्रहार
राकेश रौशन गुप्ता सहित अन्य कतेको व्यक्ति जे यथार्थतः भाषाक भ तक नहि पढलथि वा बुझलथि, नहिये एहेन योग्यता कदापि हासिल कयलाह कि भाषा विज्ञान केँ बुझि अपन विचार राखि सकैत छथि, हिनका सब द्वारा अराजक राजनीतिक बहस-विमर्श जेकाँ भाषा पर अपन राय देनाय अनर्थ कय रहल अछि। एहि सन्दर्भ मे किछु विचार बौद्धिक समाज मे रखनाय आवश्यक बुझि अपन विचार राखि रहल छी।
जेकर बुद्धि, विद्या आ विवेक ठीक सँ विकसित नहि भेलय से कि बुझतय जे भाषा कि होइत छैक आ भाषा निर्माण के आधार कि होइत छैक। ओकरा कतहु पढ़ाई करायल गेलय नहि, नहिये ओ भैर जीवन अपनो कतहु पढ़लक। राजनीति में जातिवादिता आब भाषा मे प्रयोग करय चाहि रहल अछि। भाषा पर ध्यान शिक्षित लोक राखू।
मैथिली भाषाक इतिहास नेपाल केर जर्रा-जर्रा मे कोना छैक, कहिया सँ छैक, कियैक छैक, मल्लकालीन राज्य मे काठमांडू धरि मैथिलीक पहुँच केना भेलैक, नेपालक निर्माण आ विकास मे शाहवंशीय राज्यकाल मे सेहो मैथिलीक पहुँच कतेक धरि रहलैक… ई सब विद्यार्जनक विषय थिकैक। बौद्धिक रूप सँ विकसित लोक एहि सब विन्दु पर आधिकारिक चर्चा कय सकैत अछि।
राजनीतिक कार्यकर्ता सब जहिना वोट बैंक निर्माण लेल अपन-अपन जातीय आधार, धार्मिक आधार, अगड़ा-पिछड़ा आदि करैत अछि, ठीक तहिना नव संविधान बनलाक बाद सँ ‘हिन्दी भाषा’ केँ मधेशवाद मे स्थान नहि भेटबाक पेंच लागि जेबाक कारण गोटेक राजनीतिक चिन्तक सब नेपाली राष्ट्रभाषा पछातिक ‘समृद्ध आ सम्पन्न मैथिली भाषा’ केँ विखंडित करबाक सोच बना लेलक।
ओकरा ई विवेक तक नहि छैक जे ओ जाहि तरहक अराजक तर्क पर मैथिली केर विभिन्न बोली बीच अन्तर्संघर्ष करबा रहल अछि, ताहि सँ आत्मघाती गोल अपनहि साइड मे मारि रहल अछि। कारण, संघीयता उपरान्त जखन सब केँ अपन भाषा मे शिक्षा-दीक्षा आ स्थानीयता पर आधारित पाठ्यक्रम सब विकसित करबाक बेर एलैक तखन वाहियात आ व्यर्थ बहस मे लागिकय अपने सँ अपन विकास केँ ठमका लेलक।
पुनः एकल भाषा ‘नेपाली’ केर शान-शौकत त बढिते चलि गेलैक, अपन ‘निजता’ केर कोनो विकास मैथिली सहित थारू, राजवंशी, राई, लिम्बू, आदिक मातृभाषा उपेक्षित अवस्था मे रहि गेलैक से ध्यान नहि दय रहल अछि। तथापि, मैथिली आइ लगभग ८०० वर्ष (विद्यापतिक कालखंड १३५० सँ १४५० ई.) सँ ‘स्वयंसेवा, स्वसंरक्षण, सृजनकर्म मे निरन्तरता’ आदिक बल सँ जीवित अछि, आ से सब दिने रहत।
ई सब जे सन्देह आ अराजक राजनीतिक कौचर्य मे लोक मैथिली केँ फँसा रहल अछि ओकरा ईहो नहि पता जे ‘निजता’ कि होइत छैक, संघीयता मे काल्हि ओ सब अपन सन्तान केँ शिक्षा कोन भाषा मे देत, पाठ्यक्रम केर विकास कोना करत। बस, अगबे कुतर्क केर आधार पर कहियो मगही, कहियो ठेंठी, कहियो अंगिका, कहियो बज्जिका, कहियो पूर्वी, कहियो पछिमी… आदि-आदि उपभाषा (बोली) केर नाम पर आपस मे ‘विभाजन-विखंडन सँ सत्तारोहण’ केर सपना देखि सुसाइड गोल मारने जा रहल अछि।
हम तेँ निष्कर्षतः कहल जे बुद्धि, विद्या आ विवेक केर अविकसित अवस्थाक लोक केर एहि तरहक विमर्श मे समय नष्ट नहि कयल जाय। अधिकारसम्पन्न विद्वानक काज यथाभावी लोक द्वारा बिल्कुल नहि हो।
हरिः हरः!!


text:
विकिपिडिया:नव पृष्ठ कोना आरम्भ करी?
एकटा लेख बनाबी
अहाँ ई मैथिली विकिपिडियामे नव लेख कोना बना सकैत छी से सिखी।
नव पृष्ठक माने अखनि धरि मैथिली विकिपिडियामे सृजन नै भेल लेख बुझबाक चाही । यदि अहाँ नव पृष्ठ आरम्भ करबाक लेल जा रहल छी तऽ पहिने अहाँ जहि शिर्षक पर लेख लिखबाक लेल जा रहल छी तकर सही हिज्जे/ वर्तनी/ वर्णविन्यास (स्पेलिङ) पता लगाबी । मैथिली भाषामे प्रायः 'ब' वा 'व'; श, स वा ष; ह्रस्व वा दीर्घ आदिक कारणसँ भेल लेख बहुतेक बेर नै भेटैत अछि जे कि समस्या उत्पन्न करैत अछि । यथा - नव वा नब; कोशी वा कोसी; सितुआ वा शितुआ; कोश वा कोष; पुर्णिया वा पुर्नियाँ: ; चकबा वा चकवा आदि ।
ताकी[सम्पादन करी]
ताकी बकसा जे मैथिली विकिपिडियाक दाहिना बगल उपरमे अछि ओहिमे लेखक शीर्षक लिखला बाद ताकी बटन दाबी या एन्टर दाबी । उदाहरणक लेल चित्रमे मारिया सारापोभा नामक शीर्षक देखाएल गेल अछि ।
शीर्षक जाँची[सम्पादन करी]
ताकी बकसामे खोज करलाक बाद नव विन्डोमे खोज नतिजासभ देखाएल जाएत । अहाँद्वारा लिखै लेल खोजल लेख पहिने यदि मैथिली विकिपिडियामे सृजना केल गेल रहत तहन अहाँद्वारा टाइप कएल गेल शीर्षक बुलु रङ्गमे देखाएल जाएत । यदि ओ शीर्षकक लेख मैथिली विकिपिडियामे नै रहत तहन अहाँक शीर्षक लाल रङ्गमे देखाएल जाएत ।
यदि अहाँद्वारा खोजल गेल लेख बुलु रङ्गक शीर्षकमे अछि तहन ओ शीर्षकमे क्लिक करि अहाँ पहिनेसँ लिखल गेल ओ शीर्षकमे जा सकैत छी आर आवश्यक सम्पादन करि सकैत छी । यदि ओ शीर्षक लाल रङ्गमे आएल तहन अहाँ ओ लाल रङ्ग वाला शीर्षक पर क्लिक करि अहाँ ओ शीर्षक पर मैथिली विकिपिडियापर नव लेख आरम्भ करि सकैत छी ।
नव पृष्ठ बनाबी[सम्पादन करी]
आब अहाँ नव पृष्ठ सृजना करै लेल जा रहल छी । अहाँद्वारा टाइप कएल शीर्षक (लाल रङ्गक)मे क्लिक करी । एकरबाद नीचा देखाएल चित्र अनुसारक सृजना पृष्ठ खुलत ।
लेख लिखी[सम्पादन करी]
विकिपिडियामे अहाँ नव लेख बनाबै लेल जा रहल छी । लेख बनेबा सँ पहिने किछ प्रारम्भिक विषयवस्तु पर ध्यान राखी । विकिपिडिया- एक मुक्त विश्वकोश छी जे पर कोनो किसिम क लेख सृजना कएल जा सकैत अछि मुदा लेखक विषय स्पष्ट आ जानकारी मूलक होबाक चाही । कोनो भी विकिपिडिया लेख बहुतेक प्रयोगकर्ता केर योगदानक नतिजा छी। लेख बनेबा पूर्व अहाँ मैथिली विकिपिडिया पर रहल लेख सभ पढि सकैत छी आ ओहि लेखके आकार प्रकार आ ढाँचा समझि सकैत छी । एकटा बात आ ओर स्पष्ट करै लेल चाहै छी अखुनका दौडमे मैथिली विकिपिडियापर लेखक सङ्ख्या बहुत नै भेला क कारण अन्तर्राष्ट्रिय अभ्यास अनुसार अहाँ अपन भाषा सँ नजदिक रहल विकिपिडिया जेना उदाहरण क लेल हिन्दी, नेपाली आ अङ्ग्रेजी विकिपिडियाक लेख अनुवाद करि ओहि सामान शीर्षकपर मैथिली विकिपिडियामे लेख सृजना करि सकैत छी ।
जेना उदाहरणमे देल गेल शीर्षक मारिया सारापोभा नामक लेख नेपाली आ हिन्दी दुनु भाषामे उपलब्ध अछि जे अहाँ मारिया सारापोभा क्लिक करि देख सकैत छी । कोनो भी लेख अहाँ दोसर विकिपिडिया सँ आनैक लेल ओ विकिपिडियामे जा ओ शीर्षक खोजी करी आ लेखके दाहिना बगल रहल स्रोत सम्पादित बटन क्लिक करि सामग्री कपी करि मैथिली विकिपिडियापर ओहि शीर्षक पर ओ सामग्री पेस्ट करि सकैत छी आ अनुवाद करि लेख सृजना करि सकैत छी ।
रक्षण करी[सम्पादन करी]
लेख लिख लेला क बाद निचामे रहल पन्ना रक्षण करी बटन क्लिक करी । रक्षण करि लेलाक बाद अहाँ मैथिली विकिपिडियापर पहिल लेख बनेबामे सफल भऽ गेल छी ।
मैथिली विकिपिडियापर लेख[सम्पादन करी]
अहाँद्वारा बनाएल गेल लेख आब ई रुपमे देखाएत आ विश्वक कोनो भी कोना सँ ब्राउज कएल आ पढल जा सकैत अछि ।


text:
साभार : सुश्री सीमा झा
सामाग्री –
1. बियैन-8 टा
2. डाली -8 टा
3. बोहनी-1
4. अहिवात
5. उड़ीदक दालि के बङ-14
6. सुतरी
7. सरवा -२
8. मईटक नाग-नगीन
9. केरा क पात
10. लावा
11. एकटा सरवा में दही
12. मुंग (फुलायल नवेद्यक वास्ते )
13. चना फुलायल
14. लाल कपङा
15. कनिया -पुतरा
16. साजी
17 अरवा चौर
18. जनॐ -एक जोङ आ गोटा सुपारी
19. फल ,फूल ,मिठाई
20. कांच हरैद ,दुईब,गोटा धनिया
21 बिन्नी (ललका कपङा में चौर,दुईब , हरैद बांधल)
22 .दूध
एक दिन पहिने कनिया नहा धोय कए अरवा भोजन करथिन.
साँझ खन भगवती ,महादेव ,ब्राह्मण ,हनुमान आर गौरी कें गीत गावि, दुईब ,कांच हरैद ,धनिया (कनी )फेंट कए गौर बनत,जकरा ढउरल सरवा पर एकटा सिक्का पर गौरी राखि पान क पात स झापि ,पान क पातक ऊपर सिंदूरक गद्दी राखि ललका कपडा स झापि भगवति लग राखि देवेइ I
उङद दालि के फुला के १४ टा बड़ पकैल जायत ,जकरा सरेला पर सुतरी में गांथल जायत (बिना सुइया के) बड़ गुथल सुतरी के बोहनी के मुँह पर बांधल जायत I
केरा के पात पर सिन्दूर आ काजर सँ बिष-विषहारा लिखल जायत I
राति खन कनी मुंग आ बेसी बूंट (कला चना ) फुलय ल पड़तय I
वट सावित्री पूजा क दिन
नव कनियाँ नहा धो क सासुर स आयल नव कपङा पहिर के श्रृंगार कय ,खौछ लय ,भगवती क पूजा कय ,हाथ में साजी (जाही में कनिया पुतरा रहत ),आ माथ पर बोहनी (जाही में लाबा भरल रहत आ जकरा मुँह पर सुतरी में बांधल 14 टा बङ रहत )लय के भगवती के गोङ लागी सब संगे बङ क गाछ तर जेती
गाछ तर बोहनी में राखल लाबा कर के पात पर राखि देथिन आ ओही बोहनी में पानि भैर देथिन
गाछ तर अरिपन रहत ,एकटा अरिपन के ऊपर 7 टा बिअनि रहत ,आ सात टा डाली में फुलायल बूंट ,फल ,मिठाई राखल रहत
गाछ तर अहिवात जरायल जैत
एक टा डाली में चौर ,सुपारी जनऊ,पैसा फल -मिठाई राखल रहत जे पूजा के बाद पंडित क य देल जायत
आम क पात पर 60(साइठ )ठाम फुलायल मुंग आ फल -मिठाई के नवेद्य लगायल जायत
एकटा बियनि पर आ एक टा आम पर पांच टा सिन्दूर लगा बङ के गाछ के जैङ में राखल जैत
अरिपन पर विष-विषहारा लिखल पात राखि ओही पर मईटक विष -विषहारा राखल जायत
कनिया एक टा बङ क पात केश में खोसती
सबटा ओरिआन बाद कनियाँ गौरी सबहक(सासूर बला,नहिअर बला जे राति में बनल आ विवाह बला ) आगु नवेद्य राखि फूल आ सिन्दूर लय गौरी पूजति
ओकरा बाद बिन्नी हाथ में लय जांघ तर बोहनी राखि कथा सुनति(कथा ब्लॉग में नीचां उपलब्ध भेटत )
कथा सुनला के बाद कनिया साङी के खूंट पर गाछ तर रखलाहा आम आ एक टा सिन्दूर क गद्दी ल के मौली धागा बांधैत गाछ के चारू तरफ पांच बेर घूमती
फेर गाछ तर राखल बियनि से गाछ के तीन बेर होंकैत गला मिलति
आब पुतरा के हाँथों कनिया के सिंदूरदान हेतई (कनिये करेती)
ओकरा बाद सबटा नवेद्य उसगरति ,आ विष-विषहरा के दूध लाबा चढेति
बोहनी में बांधल सबटा बङ के वायां हाथ के अंगुठा और अनामिका स तोरी के एक बेर आगु आ एक बेर पाछु फेकैत फकरा पढती-बङ लिय(पाछु ),मर दिय (आगु )
ओकरा बाद माथ पर फेर बोहनी उठेती ,हाथ में साजी लेती आ भगवती घर में एती
गाछ तर राखल डाली सेहो उठी के भगवती घर में रखायत
भगवती के गोङ लगी 7 टा अहिवाती के डाली देथिन आ सब पैघ सब के गोङ लागी आशीर्वाद लेती
बरसाईत पूजा कथा
एक टा गाम में एकटा ब्राह्मण अपना कनियाँ और सात टा पुत्र संगे खुशी खुशी रहेत छलाह Iहुनका घर के चौका में चिनवार लग एक टा नाग-नागिन अपन बिल बना क रहेत छल Iब्राह्मण क कनिया साँपक डरे प्रतिदिन भात पसेला क बाद ओकर गरम माँर साँप क बिल में ढारि दैत छलईथ जाहि सं साँप क सबटा पोआ(बच्चा ) सब मरि जाईत छल I निरंतर अपन पोआ सब के मरला सं क्रोधित भय नाग –नागिन एक दिन ब्राह्मण के श्राप देलखिन जे “जेना अहाँ हमार बच्चा सब के मारलउ तहिना अहाँ के वंश के सबटा बच्चा सब साँप के कटला से मरि जायत “I समयांतराल में ब्राह्मण के बङका बेटा के हर्षो- उल्लास सं विवाह भेलनि Iविवाहोपरांत ब्राह्मण बेटा कनियाँ के द्विरागमन करा अपना घर दिश बिदा भेला I रास्ता में किछु देर क वास्ते सुस्तेवा लेल एक टा वट वृक्ष क नीचा में दुनू बर कनियाँ बैसलाह Iओहि गाछ के जैङ में एकटा धोधैर चल जाहि में नाग-नागिन रहित छलईथ I नाग-नागिन धोधैर सं निकलि दुनू बर कनियाँ के डैस लेलखिन जाहि सं दुनू के मृत्यु भय गेल I ब्राह्मण क घर में दुःख के पहाङ टूटि परल I अहिना क कय ब्राहमण के छ्हो पुत्र के एक एक करि कय कसर्प-दोष सं मृत्यु भय गेलनि I ब्राह्मण –ब्राह्मणि चिंतित रहअ लगला आ अपन छोटका बेटा के हमेशा अपना आँखि के सामने रखैत छलैथ I बेटा के हमेशा झापि-तोपि के रखैत छलैथ कि कतहुँ साँप –बिच्छु ने काटि लई I ब्राह्मण क बेटा जखन पैघ भेला त धनोपार्जन हेतु घर से बाहर जेबा लेल जिद करय लगला I पहिने त हुनकर माता-पिता हुनका बाहर भेजवा लेल तैयार नई होईत छला ,फेर एही शर्त पर राजी भेला कि हमेशा अपना संगे एकटा छाता और जूता रखता I शर्त मानी ब्राह्मण बेटा घर सं बिदा भेला I जाईत-जाईत एकटा गाम लग पहुचला, गाम के बाहर एकटा धार छल ,ब्राह्मण बेटा जूता पहिर लेलथि आ धार के पार करअ लगला I तखने गाम के किछु लङकी सभहक झुण्ड सेहो धार पार करैत छल Iसब सखि सब ब्राह्मण के बेटा के जुत्ता पहिर पानि में जाईत देखि ठठहा के हंसअ लगली आ कह लगली कि – “हे देखू सखि सब केहन बुरबक छै ई ब्राह्मण बेटा पानि में जूता पहिरने अईछ “I ओहि झुण्ड में एकटा सामा धोबिन के बेटी सेहो छल से सखि सबके अपन तर्क देलखिन जे –हे सखि नई बुझलौं ,ब्राह्मण बेटा पानी में जूता एही दुआरे पहिरने ऐछ जाहि सं पनि में रहै बला साँप –कीङा ओकरा पैर मे नइ काटि लइ” I ब्राह्मण बेटा ओहि लङकी के तर्क सुनि चकित भेला I धार पार कय सब गोटा आगु बढ़ल ,धुप बेसी छल मुदा ब्राह्मण बेटा छाता अपना कांख तर दबने रहल, सब सखि सब मुँह झाँपी मुस्कुरैत रहलि आ सोचैत छलि ,जे एतेक धुप छै आ ई मानुष छत्ता कांख तर दबेने ऐछ Iबर रौउद छल आ गाम क उबर-खाबङ मैइटक रस्ता ,सब गोटा चलैत-चलैत थाईक गेल I रस्ता कात में एकटा बरका विशाल बङ क गाछ छल जकरा देख सब गोटा ओहि छाया में विश्राम करवा हेतु गाछ तर बैस रहल I ब्राह्मण बेटा जखने गाछ तर बैसला अपन कांख तर दबैल छत्ता खोइल ताइन लेलइथ I सब सखि सब फेर जोर सं हंस लागलि आ कह लागलि जे – “देखिअऊ इ मानुष के धुप छल त छत्ता कांख तर देवेने छल आ जखन गाछ तक छाया में बैसल ऐछ त छत्ता तनने ऐछ “I सामा धोबिन क बेटी जे ब्राह्मण बेटा के बार ध्यान सं देख रहल छालैथ,फेर अपन तर्क देलखिन जे –“ हे सखि सब अहाँ सब फेर नई बुझलौं ,इ ब्राह्मण बेटा गाछ पर रहै बला साँप-कीङा सं अपना क बचबै लेल गाछ तर छत्ता तनने ऐछ “I ब्राह्मण क बेटा जे बरि काल सं सामा बेटी के तर्क सुनैत छला ,ओकर बात सं ततेक प्रभावित भेला कि सोचलैथ कि अगर विवाह करब त एही चतुर कन्या सं करब Iब्राह्मण बेटा गाम क धोबिन लग गेला आ धोबिन सामा सं कहलखिन जे हम आहाँ क चतुर बेटी सं विवाह कर चाहैत छी I सामा धोबिन तैयार भय गेलि आ खुशी –खुशी दुनू के विवाह कय देलखिन I जखन विदागरी क समय आयल त सामा धोबिन कहलखिन जे –“हे बेटी हम त गरीब छी ,हमरा लग धन –दौलत किछु नहि अछि, अहाँ के हम विदागरी में कि दिय ?” सामा क बेटी ताहि पर उत्तर में कहलखिन जे –“हे माय अहाँ हमरा किछु नय मात्र कनी धान क लाबा ,कनी दूध ,बोहनी आ एक ता बियन दिय आ आशीर्वाद दिय जे हम अपना पति आ हुनकर वंश वृद्धि में सहायक होइयन I” सामा धोभिन सब चीज जे हुनकर बेटी कहलकैन ओरिआन कय क देलखिन आ आशीर्वाद दय दुनू बर कनियाँ के बिदा केलखिन Iब्राह्मण बेटा अपना कनियाँ क लय अपना गाम दिश चल लगला I चलैत-चलैत जखन दुनू गोटा थाईक गेला त विश्राम करवा लेल एक टा बङ गाछ के नीचा में रुकि गेला I सामा धोबिन क बेटी अपन माय क देल सबटा समान गाछ के निचा में राखि अपना वर संगे आराम करय लगलि I ओही बङ के जइङ में एकटा नाग अपना नागिन बिल में संगे रहैत छल Iगाछ के जैङ लग दूध, लाबा आ बोहनी में राखल पानि देखि नाग कय भूख और प्यास जागृत भय गेल आ नाग अपना बिल सं निकलि बाहर जेवाक लेल व्यग्र भ गेला I नागिन बार बार मना कर लागलैथ किन्तु नाग नइ मानलैथ आ बाहर आबि जहिना बोहनी में राखल पानी के पिबा लेल ओहि में मुहँ देलखिन, धोबिन बेटी नाग समेत बोहनी के हाथ सं पकङि अपना जाँघ तर में दाबि क राखि लेलैथ I नाग कतबो प्रयाश केलैथ निकलि न हि पेलैथI जखन बरि काल बितला क बादो नाग घुरि क नहीं अयलाह त नागिन बाहर निकललि आ देखलखिन जे नाग के त एकटा नव कनियाँ पकङने अछि I नागिन ओकरा से कहलखिन कि नाग क छोङि दिअऊ ,परन्तु सामा बेटी नइ मनलखिन I नागिन के निरंतर अनुनय –विनय क बाद धोबिन बेटी एकटा शर्त राखलखिन जे –“हे नागिन हम अहाँ के पति नाग राज के तखने छोङबनि जखन अहाँ हमरा पति आ हुनकर वंश के सर्प-दोष सं मुक्त करब संगहि हुनकर छबो भाई के जे मरि गेल छैथ के पुनः जीवित करब “ I नागिन विवश छलि धोबिन बेटी के शर्त मानवा लेल I नागिन स्वर्ग सं अमृत अनलेइथ आ ब्राह्मण के सबटा पुत्र ,पुत्रवधु के जीवित कय सर्प –दोष सं मुक्त कय सब के आशीर्वाद देलखिन I तखन जा क धोबिन बेटी नाग के छोङलखिन और अपन करनी लेल क्षमा माँगी नाग –नागिन के प्रणाम केलैथ I तखन नाग नागिन ब्राह्मण के सबटा पुत्र आ पुत्रबधु सबके आशीर्वाद दैत कहलखिन –“जेष्ठ मॉस के अमावश्या दिन विवाहित कनियाँ सब ज्यों बङ के गाछ के पूजा करति आ बिष-विषहारा के दूध लाबा चढ़ा हुनकर पूजा करती तँ हुनकर सब के सुहाग अखण्ड रहतेंन “I
नाग –नागिन सं आशीर्वाद लय ब्राह्मण क सातों पुत्र आ सातों कनिया जखन अपना घर पहूँचला त ब्राह्मण –ब्राह्मणि के प्रसन्ता के नई त कुनु ओर रहलनि न छोङ आ दुनू गोटा धोबिन सामा के बेटी के बहुत बहुत आशीर्वाद देलखिन Iओकरा बाद सब गोटा प्रसन्ता पूर्वक रहअ लगला I
समाप्त
फ़ोटो साभार : आनंद झा आ सीमा झा, राधा कुमारी,
Source Page https://www.facebook.com/groups/1112879542439736/permalink/1307883506272671/?sfnsn=wiwspwa
-
-
- asked 4 months ago
- Sandy Hook


text:
नवका- पुरनका लेख सर्च करु...
नीतीश बनलाह पर्सन ऑफ द ईयर...
बिहार के मुख्यमंत्री नीतीश कुमार प्रतिष्ठित पत्रिका फोर्ब्स इंडिया के तरफ सं पर्सन ऑफ द ईयर चुनल गेलाह अ. पत्रिका के ताजा अंक मे हुनका चुनय के बारे मे खबर देल गेल अछि.
एकर घोषणा दिल्ली मे भेल एकटा समारोह मे कएल गेल. ई समारोह फोर्ब्स इंडिया पत्रिका के तरफ सं साल के आखिर मे आबय वाला विशेष अंक के लेल छल. एहि अंक मे सभ क्षेत्र के 24 प्रमुख लोक के जिक्र कएल गेल अछि.
नीतीश कुमार जीक बिहार विधान सभा चुनाव मे भारी जीत के संग फेर सं सत्ता मे आबय आओर राज्य के विकास के रास्ता पर ल जाए के लेल ई सम्मान देल गेलन्हि.
फोर्ब्स इंडियाक मुख्य कार्यकारी अधिकारी अजय चाको जीक कहनाय छनि जे बिहार जेहि रफ्तार सं आगां बढ़ि रहल अछि आओर नीतीश जीक नेतृत्व मे जेना विकास भ रहल अछि ओ वह बेहद सराहनीय अछि. हुनकर बेहतरीन काज के देखैत ई खिताब देल गेलन्हि.
एकरा संग ओ इहो कहय छथिन्ह जे बिहार मे अखनो काफी किछ करय के जरूरत अछि. नीतीश जीके फेर सं सत्ता मे आबय सं देश के बड़का औद्योगिक घराना सभ पूंजी निवेश के लेल उत्सुक छथिन्ह.
सरकार के स्थिरता के कारण बिहार मे अगिला साल के लेल करीब 18 हजार करोड रुपया केर निवेश प्रस्तावित अछि. नीतीश जी जल्दीए एकटा मीट सेहो करय वाला छथिन्ह जेहि सं आओर निवेश प्रस्ताव आबय के उम्मीद अछि.
सदस्यता लें टिप्पणियाँ भेजें (Atom)


text:
Bihar Lockdown 5.0: केंद्रीय गृह मंत्रालय द्वारा लॉकडाउन 5.0 कें नव गाइडलाइन जारी को देल गेल अछि। एकर प्रावधान देश मे एक जून सं लागू भ’ रहल अछि, बिहार मे अलगा 15 जून तक कोनो राहत मिलइत नै देखा रहल अछि। राज्य मे लॉकडाउन 5.0 ( Lockdown 5.0) कें तहत 15 जून तक लाकडाउन 4.0 केर प्रावधान लागू रहत। एना अहि लेल अछि जे बड़का संख्या मे कोरोना संक्रमित प्रवासी श्रमिकक एबाक सिलसिला जारी अछि। ऐना मे अगर लॉकडाउन 5.0 ( Lockdown 5.0)कें तहत देल गेल जाये वला रियायत द’ देल जे त कोरोना संक्रमण केर स्थिति विस्फोटक भ’ सकेत अछि।
केंद्र सरकार लॉकडाउन 5.0 कें देलनि अनलॉक 1 केर नाम
केंद्रीय गृह मंत्रालय लॉकडाउन 5.0( Lockdown 5.0) कें अनलॉक 1 (Unlock 1) केर नाम देलनि अछि। एकर नव गाइडलाइन कें तहत कंटेनमेंट जोन मे पूर्ण पाबंदी रहत, परन्तु अन्य जगह पर धीरे-धीरे छूट देल जायत। एकर तहत देश कें अन्य भाग मे राइत केर नौ बजे सं सुबह पांच बजे तक अखन नाइट कर्फ्यू लागू रहत।
बिहार मे 15 जून तक लागू रहत लॉकडाउन 4.0 केर प्रावधान
केंद्रीय गाइडलाइन कें जारी होबय कें संगहि बिहार समेत अन्य राज्य सेहो लॉकडाउन केर बढेबाक घोषणा केने अछि। बिहार सरकार राज्य मे 15 जून तक लॉकडाउन 5.0 कें बढ़ाबैत अहि दौरान लॉकडाउन 4.0 कें प्रावधान सब जारी रखबाक घोषणा केलनि। स्पष्ट अछि जे बिहार मे फिलहाल लॉकडाउन 5.0 मे लॉकडाउन 4.0 कें ई प्रावधान लागू रहत….
- रेड जोन आ कंटेनमेंट जोन मे कोनो छूट नै मिलत।
- रेड जोन आ कंटेनमेंट जोन कें बाहर उपभोक्ता वस्तु, कपड़ा आ रेडीमेड वस्त्र केर दुकान कें नियंत्रित ढंग सं खोलल जायत। ओतय फिजिकल डिस्टेंसिंग कें पालन आ भीड़भाड़ नै होबय कें आश्वश्यक होयत।
- संबंधित जिलाधिकारी एकटा स्थान पर स्थित दुकान कें बारी-बारी सं सप्ताह कें अलग-अलग दिन अथवा अलग-अलग समय पर खोलबाक का आदेश जारी करात।
- ग्राहक केर आवश्यक सामानक खरीदारी आसपास कें दुकान सं करबाक अछि। दूर जा को खरीदारी करबाक अनुमति नै अछि।
- ओला आ उबर एवं अन्य टैक्सी केवल मेडिकल कारण सं उपयोग मे लायल जा सकेत अछि। एकर अलावा एकर उपयोग ट्रेन आ वायु यात्रा कें लेल रेलवे स्टेशन आ एयरपोर्ट आबे-जाय कें लेल कयल जा सकेत अछि।
- ऑटो रिक्शा कें परिचालनक संबंध मे परिवहन विभाग अलग सं आदेश जारी करत।
- जिला कें अंदर आ अंतरजिला यात्री बस केर परिचालन पर प्रतिबंध जारी रहत। अनुमान्य गतिविधि कें छोइर निजी गाड़ि आ लोगक अंतर जिला आ जिलाक अंदर परिचालन सेहो प्रतिबंधित रहत।
- सरकारी कार्यालय मे उप-सचिव आ समकक्ष तथा हुनका वरीय अधिकारी केर शत-प्रतिशत तथा कनीय अधिकारी आ कर्मचारि कें प्रतिदिन बारी-बारी सं 33 प्रतिशत उपस्थितिक अनुमति देल गेल अछि।
- निजी संस्था कें व्यवसायिक कार्यलय सेहो 33 प्रतिशत कर्मचारि कें संग खोलल जा सकेत अछि।
- स्कूल कें खोलबा कें लेल केंद्र सरकार राज्य सरकार केर फैसला कें लेल अधिकृत केल गेल अछि, परन्तु अहि पर फिलहाल कोनो फैसला नै लेल कयल गेला।
अनलॉक 1 कें केंद्रीय प्रावधान मे मिलल अछि ई छूटें
केंद्रीय गृह मंत्रालय केर गाइडलाइन कें अनुसार लॉकडाउन 5.0 कें तहत निम्नलिखित छूट देल गेल अछि …
- कंटेनमेंट जोन मे जारी रहत सख्ती। एहन इलाका मे धीरे-धीरे मिलल छूट।
- मंदिर-मस्जिद-गुरुद्वारा-चर्च खोलल जायत।
- 8 जून सं होटल आ रेस्टोरेंट खोलल जायत।
- देश मे रात नौ बजे सं सुबह पांच बजे तक नाइट कर्फ्यू लागू रहत। ओना, जरूरी सामान कें लेल कोनो तरहक कर्फ्यू नै रहत।
- स्कूल-कॉलेज खोलबा पर राज्य सरकार फैसला लैत।
केंद्र सरकार कें गाइडलाइन कें अनुसार आठ जून सं होटल कें सेहो खोलल जायत। अहि लेल उक्त तारीख सं बिहार में होटल आ रेस्टोरेंट सेहो पहिने तरहे खुल जायत। ओना ई व्यवस्था राइत नौ बजे तक रहत। रात नौ बजे सं सुबह पांच बजे तक एकरा बंद रोखल जायत।
दूसर आ तीसर चरणक ई अछि योजना
शिक्षण संस्थान कें बारे मे राज्य सरकार फैसला लेत। जुलाई मे तय होयत जे स्कूल खुलल जायत आ कि नै।
इंटरनेशनल फ्लाइट, मेट्रो रेल सेवा, सिनेमा हॉल, जिम, स्वीमिंग पूल, एंटरटेनमेंट पार्क, थिएटर, ऑडिटोरियम, असेंबली हॉल आदि केर बाद मे खोलल जायत।
स्थिति केर समीक्षा करबाक बाद सामाजिक, सांस्कृतिक, शैक्षणिक आ राजनीतिक आयोजन, स्पोर्ट्स, धार्मिक समारोह आदि बड़का जमावड़ा सेहो शुरू करबाक जोयना बनत।


text:
पहिल भाग
नवका- पुरनका लेख सर्च करु...
कोसी के एक साल ( दोसर )
कोसी मे आएल 18 अगस्त के बाढ़ि सं सहरसा... मधेपुरा... सुपौल... अररिया आओर पूर्णिया के करीब पैंतीस लाख लोक प्रभावित भेलाह. ओना एकर असर दोसर इलाका पर सेहो पड़ल मुदा ई पांच टा जिला सभ सं बेसि प्रभावित छल. करीब ढ़ाई हजार करोड़ रुपया के नुकसान के आकलन कएल गेल. बाढ़ि अएला के बाद शुरू मे त एकरा छोट-मोट हर साल आबय वाला बाढ़ि कहि टालय के कोशिश करल गेल मुदा भारी नुकसान के देखला के बाद नेता सभ के दौरा शुरु भs गेल. प्रधानमंत्री सेहो अएलाह. राष्ट्रीय आपदा घोषित कएलखिन्ह. मुदा मनमोहन सिंह के लौटला के बाद जेना हुनकर घोषणा सेहो लौटि कs दिल्ली चलि गेल.
बिहार के कोसी बाढ़ि के राहत... बचाव के लेल केंद्र सं कोनो विशेष पैकेज नहि मिलल. बस राजनीति होएत रहल. लोक के हमदर्द बनय के दावा करय वाला कांग्रेस कतेक बेदर्द भs गेल जे कोनो पैकेज... मदद के घोषणा नहि कएलक. ओ त दुनिया भर सं लोक सभ आगां अएलखिन्ह. मदद के लेल हाथ बढ़ैलखिन्ह. बिहार के लोक सभ सेहो एहि आपदा के घड़ी मे एकजुट रहलाह. राहत शिविर मे सेहो सभ बंधन टूटि गेल... सभ एक. अमीर-गरीब... ब्राह्मण आओर बहुजन समाज... पंडित-मौलवी सभ एके ठाम. कि मालिक... कि नौकर...सभ एक जकां. संकट के घड़ी मे एहन प्रेम शायदे देखय के लेल मिलैत अछि. सभ एक दोसरा के मदद के लेल आगां अएलखिन्ह. एक दोसरा के सहारा देलखिन्ह. हाथ थामलखिन्ह. नोर पोछलखिन्ह... भरोस देलखिन्ह.
मुदा कई ठाम सं लूट-खसोट के सेहो खबर आएल... बरजोर लोक के राहत सामान लूटय के खबर सेहो आएल. छीना-झपटि के सेहो पता चलल. राहत मे भेदभाव के खबर सेहो आएल. जे भेल राहत- बचाव शुरू भेल... चलल. मुदा आई साल भर बादो बाढ़ि के निशान नहि मिटल अछि. सड़क...पुल... रेल...घर-दलान...दफ्तर... स्कूल के जे नुकसान भेल ओकरा अखन धरि मरम्मत नहि कएल गेल अछि. कछुआ गति सं काज चलि रहल अछि. केंद्र आओर राज्य के राजनीति मे लोक पिसा रहल अछि. पिछला साल बाढ़ि सं डूबल इलाका एहि बेर सूखा सं दू-चारि भ रहल अछि. जे खेत मे अखन फसल लहलहाएत छल ओ खेत बालूक रेत सं भरल अछि. बाढ़िक पानि गेलाह...सूखएलाह के बाद लोक के पता चललन्हि जे हुनकर खेत...खलिहान...दलान सभ बालू सं... रेत सं भरि गेल अछि. खेतक आड़ि... आड़ि नहि रहल... कोन खेत ककर छल तकर ठिकान नहि रहल
पिछला साल बाढ़िक कहर... एहि बेर सूखा के कहर...कई ठाम पानि भेल... आ बाढिक पानि आएल मुदा खेत मे बालू भरल होबाक के कारण किछ कओ नहि सकैत छथिन्ह. कि कएल जाए ? किछ कएल त नहि जा सकैत अछि मुदा कतहुं जाएल त जा सकैत अछि. बाढ़ि आएला के बाद इलाका सं पलायन के एकटा आओर दौर शुरू भ गेल. लोक सभ गाम-घर छोड़ि दिल्ली... पंजाब... हरियाणा दिस पराय लगलाह... ई पेट जे नहि कराबय ? आब त एहन हाल अछि जे कइ गाम मे मर्द... पुरुष मिलबे नहि करताह... सभ बाहर चलि गेल छथिन्ह.
एहन मे जखन केंद्र सरकार... मनमोहन सरकार राजनीति करि रहल अछि... विशेष पैकेज नहि द रहल अछि. मदद करबा मे वित्त मंत्री प्रणब दा कंजूसी बरैत रहल छथिन्ह. हमरे सभ के एक बेर फेर सं आगां आबय पड़त. अहां सभ एक बेर फेर सं हिम्मत करु. एहि ठाम के विकास के लेल आगां बढुं. लोक के हाथ थामय लेल आगां बढुं. कमानाय... खनाय सं सभ दिन होएत रहत... किछ पुण्य के काज सेहो कs लिअ. आगा बढुं... दोस्त... मित्र... एनजीओ... बड़का-बड़का कंपनी... बाबा लोक के एहि ठाम लाउ. विकास के बयार बहाउ. केंद्र के बता दिओ जे हमहुं किछ कम नहि छी... ठानि लेब त बिहार के बदलि देब.
पहिल भाग
पहिल भाग
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
रुसी कवि मैक्सिम टैंक, जिनक वास्तविक नाम एवजेनि स्कुरको छलनि, क जन्म 1912 ई० मे भेल छलनि। हुनक बाल्यावस्था गाय चरबैत तथा युवावस्था रुसी क्रांतिक लेल संघर्ष करैत बितलिन। हिनक पहिल कविता-संग्रह 1936 मे प्रकाशित होइते जप्त क' लेल गेल। 1978 मे हिनका लेनिन पुरस्कार सँ सम्मानित कयल गेलनि। हिनक प्रमुख कविता- संग्रह छनि - 'हमर प्रतिदिनक आहार', पानिक एक घोंट', 'पृथ्वी संग पत्राचार' आदि। टैंकक मतेँ कविता केँ निश्चित रूप सँ किछु न'व उद्-घाटित करक चाही, अन्यथा ओ कविता नहि रहि जाइछ। प्रस्तुत कविता 'सोवियत लिटरेचर' के जनवरी'79क अंक सँ कुणाल द्वारा अनूदित अछि।
कविता : असमर्थता
अहाँ हाक देब
तँ भ' सकैए हम तत्क्षण उतारा नै दी
से कृपया तमसाएब नै हमरा पर
एना होइ छै जे
बेसी काल
हमरा कान्ह पर
थाकल चीड़इ- चुनमुन्नी विश्राम कर' लगैए
आ हम
ओकरा सबके बाधा नै देब' चाहै छी।
एना होइ छै जे
बेसी काल
हमरा आँखिक सोझाँ
ठाढ़ भ' जाइ छथि मृत बंधुगण
आ हम
हुनका सबहक संग गप्प करबा मे व्यस्त भ' जाइ छी।
एना होइ छै जे
बेसी काल
हमर ठोर स्पंदनहीन भ' जाइए
एकटा दीर्घ प्रतीक्षित गीतक लेल
आतुर भेल हम बौक भ' जाइ छी
अहाँक
हाकक उतारा देबा मे
साफे असमर्थ।
प्रस्तुत अनुवाद आ प्रस्तुति एतए आरम्भ (सं. राजमोहन झा) सँ साभार प्रस्तुत अछि। कुणाल मैथिलीक समादृत कवि, अनुवादक आ रंग-निर्देशक छथि। 'मिताक नाम' शीर्षक सँ हिनक एक काव्य-संकलन, नाटक - गोनू झा, कुसुमा सलहेस, बिदापत, फुलबा कटोरबा, डर व पाँच प्रश्न (सहयोगी नाटककार- कुमार गगन) एवं धूर्तसमागम, रुक्मणिहरण, सीतायण, टटकाल दर्शन, लोढ़ानाथ, लोटकायण, भग्न स्तूपक एकटा अक्षर स्तम्भ आदि नाटकक प्रस्तुतिलेेेख आ किछु रेडियो नाटक, पटकथा, गीत, फ़िल्म, tv सीरियल, डाक्युमेंट्री, एक दर्जन करीब चैम्बर ड्रामा, अनेको नाट्य विषयक निबंध सेहो प्रकाशित-प्रशंशित छनि। हिनका सँ snjha.kunal@gmail.com पर सम्पर्क सम्भव अछि।
असमर्थता Reviewed by e-Mithila on अगस्त 11, 2019 Rating:
सदस्यता लें टिप्पणियाँ भेजें ( Atom )


text:
|| कमल मोहन चुन्नू केर किछु गजल ||
१).
सदिखन सजल-साजल रही, वन हरित फूल अमार सन
हँसिते रहू एहिना सदति, टटका हवाक दुलार सन।
अछि ओ पसेना जे भिजौने, थकित अँह मुख-चान के,
से सिक्त-स्मित कयने ई तन-मन गंग सन गुलजार सन
छी श्रमक सक्कत बान्ह मे, बन्हने खुटेसने भाग के,
कत जन्म-जन्मक रीन तोपने, अलम एक आभार सन
अपना तरहत्थीए सँ टेकने, घर-सखा-संतान के,
नित-नित रचय नव सुरुज-चंदा, हमर मूलाधार सन
दुख केर तानी भूखक भरनी, गुहल जीवन-रंग ओढ़ना,
संग ओढ़ि नाचब गगन-पिरथी, चुनमुनीक अभिसार सन
ओ राति, रातिक थिर जगरना, दुर्दिनक चिर टकटकी
ओहि आँखि मे दुनिया भरिक सपना साँठब भार सन
नित छल उपासक जे बहन्ना, देव लए सत्कार लए,
से देव-पितरक हम कि जानी, अहीँ ओ अवतार सन।
२).
कगनीए पर नाह लगैए, बाजू नहि ?
आङ्ग-समाङ्गक धाह लगैए, बाजू नहि ?
मोसि-कलम-कागत धेने परोपट्टा मे,
एक्कहु नहि पुरखाह लगैए, बाजू नहि ?
भरल-पुरल दरबज्जा-आंगन सबजनियाँ,
दोगे-दोग अबाह लगैए, बाजू नहि ?
कोन बसात सिहकलै जनमारा पछवा,
गामक गाम रोगाह लगैए, बाजू नहि ?
जाहि आँखि मे भरि जिनगी बोहियइतहुँ हम,
पेनी तकर अथाह लगैए, बाजू नहि ?
होइत रहत एहिना मरलहबा गुरमिन्टी,
लोके नहि इरखाह लगैए, बाजू नहि ?
ठीका-मनखप मे उजमहल धर्मध्वजी,
नेत ओकर मरखाह लगैए, बाजू नहि ?
हड्डी-गुद्दा केर हबक्का सौजन मे,
कुकुरो आइ घबाह लगैए, बाजू नहि ?
३).
बात दूध-पानि के आब की करब ?
आनि-अबगरानि के आब की करब ?
सीता के 'टेस्ट-बेबी' बाजय दियमान सँ,
कथा मानिहानि के, आब की करब ?
एखनहुँ नुकायल छै चौड़ी मे चोर सब,
ओकर वंशवाइन के आब की करब ?
राजभोगे अफरल छै मठ के सेबाइत सब,
धाइ मे बेपानि के आब की करब ?
सोलहो सिंगार सीटि चलली शिकार पर,
नवकी महतमानि के आब की करब ?
आन्हर सरपंच मतल आदमी-अकादमी,
ओहि बुढ़िया डाइनि के आब की करब ?
गोधियाँ खतियाबय मे गीजल जुआनी,
गन्ध बिस-बिसाइनि के आब की करब ?
चार पर सँ कूदि पड़ल बीच माँझ अँगना
दीप लेसल चानि के आब की करब ?
धरमी भगतिया के डाली निछाउर मे,
मुलुके उबानि के आब की करब ?
कहिया धरि मुरखहबा लाठी पुजेतै,
दम साधल कान्हि के आब की करब ?
बुढ़िया के हार-हार काँटे गतानल,
नोर नोनछराइन के आब की करब ?
४).
पाछू जँ नहि अंक तँ एसगर सुन्ना की ?
कानक बेतरे सोना की कनझुन्ना की ?
जीरा लए जोलहाल जानकीक नैहर केर,
पोखरिए महुराह तँ रोहु की भुन्ना की ?
सिरिफ अगौं लए रकटल-लुधकल भगिनमान,
तकर जजातक उपजा की मरहन्ना की ?
भङ्गघोटना सँ अकछि लोक बन्हलक मुट्ठी,
तँ दरबारक कोट-कानूनक जुन्ना की ?
पथरौटी डिहवार छातियो पाथर के,
तकर गोहरिया गुम्हरल की आँखिमुन्ना की ?
धातुक बासन टुटलो पर बोमियाइत अछि,
मैथिल बासन साबुत की एकचुन्ना की ?
डंटी मारय जे बैसल सप्पत खा क',
तकरा लए छै गांधी की आ अन्ना की ?
५).
घोघ तर चान कते शान सँ रखने छी अहाँ
मुस्कीक मारि कते मान सँ लधने छी अहाँ
सातो महासागरक उन्माद आंखिए मे घोरल,
मोन सतरंगी कते नेह सँ रंगने छी अहाँ
एही दुनू नैन मे जिनगी भरिक हुलास हमर,
किए हमरे लए दुनू नैन के जंतने छी अहाँ
कते गोदना कते गहना कि कते लाज-सिंगार,
दांते आँचर के दबा हमरा, गंथने छी अहाँ।
६).
आइ दलित टोल मे भरि राति रहता भैया जी
तेँ करोड़हा टेंट केँ उपाय केलनि भैया जी
जाहि कलावति नामे काल्हि शोर संसद मे भेलै,
तकर कला-संतति-जिनगी संग शीलक रखबैया जी
जकरे घाम टघार सँ गमकै गिरहथ के फुलवाड़ी
तकर विरारक साओन-भादव मे सुखजोत जोतैया जी
तीस-पचासक बोइन लए, बेलल्ल बुढ़ी, सरदार जी
मंतोरियाक दुसधटोली के क' रहलैक सफैया जी
पानियें के पंचैती मे दुनूक दुनू बेपानि भेलै
भाग पनघलै राजा के भसियाइत गेलै टोलबैया जी
चारु नाले चित्त खसल एहि बेरुका दिल्ली-दंगल मे,
चक्कू नहि टाका नहि ओकरा, ने खनदान लड़ैया जी
लाड़नि-खापड़ि जोहि छुच्छ बतही बैसल कंसार मे
मोतिया आँखि हथोरैत जीवन आसक भूल-भुलैया जी
भूखे सँ तबधल जुअनका लाश भेटलै खेत मे
बाढिए केर राहत लगैए बंटलै गाम-गमैया जी ।


text:
सगर राति दीप जरय ९९ म आयोजन-उमेश मण्डल
दिनांक 22 सितम्बर 2018, शनि दिन। प्रो. प्रीतम कुमार 'निषाद'जीक संयोजकत्वमे सगर राति दीप जरय'क 99म कथा-साहित्य गोष्ठी सुुसम्पन्न भेल। 21 गोट कथाक पाठ आ तैपर समीक्षा भेल। 'सगर राति दीप जरय- मिथिला-मैथिलीक एक मात्र मंच अछि जैपर सभ वर्गक लोक (साहित्यकार) सहृदय उपस्थित होइत रहल छैथ। सभ वर्गक साहित्यकारोमे सोचै-विचारैबला बात अछि जे स्थापित साहित्यकारसँ ल' क' नवांकुर रचनाकार धरि। मिथिला साहित्यक श्रीवृद्धिमे पोथीक लोकार्पण सेहो अनवरत रूपे ऐ मंचपर होइत रहल अछि। अहू गोष्ठीमे- माने 99म आयोजनमे- चारि गोट पोथीक लोकार्पण भेल। संक्षेपमे सम्पूर्ण समाचारक विवरणक संग सम्बन्धित किछु फोटोग्राफ सेहो देल जा रहल अछि। -उमेश मण्डल संयोजक : प्रो. प्रीतम कुमार ‘निषाद’ उद्घाटन सत्र- दीप प्रज्जवलन : श्री जगदीश प्रसाद मण्डल, चण्डेश्वर खाँ, श्री कमलेश झा, डॉ. शिव कुमार प्रसाद, श्री नारायण यादव, श्री राम विलास साहु, श्री आनन्द कुमार (विद्यालयक निदेशक), श्री उमेश पासवान, श्री जगदीश साहु गोसौनिक गीत : कुमारी अर्चना, कुमारी अंजलि स्वागत गीत : कुमारी पुनम (शिक्षिका) राम देव प्रसाद मण्डल ‘झारूदार’ स्वागत सम्बोधन : प्रो. प्रीतम कुमार ‘निषाद’ (संयोजक) दू शब्द : श्री कमलेश झा, श्री जगदीश प्रसाद मण्डल, डॉ. शिव कुमार प्रसाद मंच संचालक : उमेश मण्डल पोथी लोकार्पण सत्र- लोकार्पित पोथी : (1.) गपक पियाहुल लोक (कथा संग्रह) : जगदीश प्रसाद मण्डल (2.) विविध प्रसंग (प्रवन्ध-निवन्ध) : रबीन्द्र नारायण मिश्र (3.) गामक सुख (पद्य संग्रह) : राम विलास साहु (4.) गावय मिथिला गीत प्रगीत (पद्य संग्रह, दो.सं.) : प्रीतम कुमार ‘निषाद’ लोकार्पण कर्ता : श्री आनन्द कुमार, श्री कमलेश झा, श्री नारायण यादव, डॉ. शिव कुमार प्रसाद, श्री चण्डेश्वर खाँ, श्री जगदीश प्रसाद मण्डल, श्री राम विलास साहु, श्री मनोज कुमार मण्डल दू शब्द : कमलेश झा, नारायण यादव मंच संचालक : उमेश मण्डल कथा सत्र- अध्यक्ष मण्डल श्री कमलेश झा, श्री नारायण यादव, डॉ. शिव कुमार प्रसाद, श्री चण्डेश्वर खाँ, श्री जगदीश प्रसाद मण्डल, श्री राम विलास साहु, संचालन समिति : आनन्द कुमार झा, नन्द विलास राय, मनोज कुमार मण्डल कथा पाठ- प्रथम पाली- 1. पतन : आनन्द कुमार झा 2. चौदहो देवान : उमेश मण्डल 3. सियानक मारि दही-चूरा : नन्द विलास राय समीक्षा : नारायण यादव, विनोद कुमार, बद्रीनाथ राय, चण्डेश्वर खॉं, डॉ. शिव कुमार प्रसाद दोसर पाली- 4. मोह : चण्डेश्वर खाँ 5. खगता : उमेश नारायण कर्ण ‘कल्पकवि’ 6. मान सरोवरक यात्रा : जगदीश प्रसाद मण्डल समीक्षा : कौशल किशोर, मनोज कुमार मण्डल, पवन झा, नारायण यादव, डॉ. शिव कुमार प्रसाद, प्रीतम कुमार ‘निषाद’, शारदा नन्द सिंह तेसर पाली- 7. हृदय परिवर्त्तण : नारायण यादव 8. पुरनकी भौजी : उमेश पासवान 9. आन्हर : डॉ. शिव कुमार प्रसाद समीक्षा : आनन्द कुमार झा, जगदीश प्रसाद मण्डल, कपिलेश्वर राउत चारिम पाली- 10. इमानदारीक मोल : पवन झा 11. कंगन : मनोज कुमार मण्डल 12. त्रिशंकू मनक मलि : कपिलेश्वर राउत समीक्षा : नारायण यादवजी, प्रीतम कुमार ‘निषाद’जी, डॉ. शिव कुमार प्रसाद पॉंचम पाली- 13. चतुरसेना दाव : राम विलास साहु 14. त्रिशंकू मनक मलि : क 15. पितृ ऋृण : अमरकान्त लाल समीक्षा : नारायण यादवजी, नन्द विलास राय, राम विलास साहु, उमेश मण्डल छठम पाली- 16. थैंक्यू पापा : लक्ष्मी दास 17. प्रेममेव जयते : शारदा नन्द सिंह 18. भिखमंगा : चण्डेश्वर खाँ समीक्षा : आनन्द कुमार झा, उमेश मण्डल, नारायण यादव, उमेश नारायण कर्ण ‘कल्पकवि’ सातम पाली- 19. सनकल बम : प्रीतम कुमार ‘निषाद’ 20. भक्ति कथा : राधाकान्त मण्डल 21. आँखि : डॉ. शिव कुमार प्रसाद समीक्षा : प्रीतम कुमार ‘निषाद’जी, कमलेश झा, नारायण यादव, राम विलास साहु, पवन झा अध्यक्षीय भाषण : श्री जगदीश प्रसाद मण्डल, कमलेश झा धन्यवाद ज्ञापन : प्रो. प्रीतम कुमार ‘निषाद’ ऐगला आयोजन : सगर राति दीप जरय'क 100म आयोजन उमेश मण्डलक संयोजकत्वमे, निर्मली (सुपौल) मे...।
Subscribe to: Post Comments (Atom)


text:
ⓘ खुम्बु पासाङल्हामु गाउँपालिका
खुम्बु पासाङल्हामु गाउँपालिका नेपालक सोलुखुम्बु जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद सोलुखुम्बुमेखुम्जुङ, बासा, जुभिङ गाविसक वडा आ चौंरीखर्क गाउँ विकास समितिसभके खुम्बु पासाङल्हामु गाउँपालिका बनाएल गेल अछि । खुम्बु पासाङल्हामु गाउँपालिकाक कूल जनसंख्या ८,९८९ रहल अछि । ई गाउँपालिकाक कूल क्षेत्रफल १५३९.११ वर्गकिलोमिटर रहल अछि । ई गाउँपालिकाके ५ वडासभमे विभाजन कएल गेल अछि । ई गाउँपालिकाक सिमाना पूर्वमे माहाकुलुङ गाउँपालिका आ सङ्खुवासभा जिला, पश्चिममे रामेछाप आ दोलखा जिला, उत्तरमे चीन तथा दक्षिणमे सोलुदुधकुण्ड नगरपालिका आ दुधकोशी गाउँपालिका धरि फैलल अछि ।


text:
मोना लिजा
मोना लिजा (जकरा इटाली भाषामे ला जोक्कोन्दा वा फ्रान्सेलीमे ला झोकोन्द सेहो कहल जाइत अछि) लियोनार्दो दा भिञ्ची रचित एक चित्रकला छी । ई सम्भवत: विश्वक सबसँ प्रशिद्ध चित्र छी । ई चित्रमे भेल महिला के छी कोनो यकिन नै अछि । लियोनार्दोक पहिल जीवनीकार भासारीक अनुसार ई लिजा गेरार्दिनी नामक युवतीक छी । लिजा एक रेशम व्यापारीक पत्नी छल, जे फ्लोरेन्समे रहैत छल । तथापी ई चित्र तँ लिजाक पति फ्राञ्चेस्क देल जोक्कोन्दोक छी कहिक मान्यता सेहो अछि । ई बात ई चित्र एक महिलाक नै भऽ एक पुरुषक छी से विचार सुरु भेल अछि ।[१]
इतिहास[सम्पादन करी]
सन्दर्भ सामग्रीसभ[सम्पादन करी]
- ↑ Who is the Mona Lisa, अन्तिम पहुँच २०१७-०८-२१।


text:
नवका- पुरनका लेख सर्च करु...
दरभंगा के संजय कौन बनेगा करोड़पति मे जीतलाह 25 लाख...
( वीडियो लास्ट मे अछि)
कौन बनेगा करोड़पति मे सोमदिन 12 सितंबर के दरभंगा के संजय कुमार चौधरी जी 25 लाख रुपया जीतलाह.
संजय कुमार चौधरी जी दरभंगा के खानपुर के छथिन्ह. संजय जी बड़ नीक खेललाह. संजय जी 50 लाख के सवाल पर श्योर नहिं छलाह जे जवाब सही अछि आ गलत... ताही लेल ओ खेल सं बाहर भ गेलाह.
मुदा ओहि सवाल के जवाब सही छलन्हि. संजय जी रिस्कनहि लेलाह से नीक करलाह. कई बेर रिस्क खतरनाक भ जाएत अछि आओर हाथ मे आएल रकम सेहो चलि जाएत अछि.
संजय जी दरभंगाक एकटा पिछड़ल गाम सं छथिन्ह. सभ मैथिल लोक के हिनका सं प्रेरणा लेबाक चाही. हिनका जकां आगां अएबाक चाही.
संजय जीक कहनाय छलन्हि जे हुनकर गाम शिक्षा के मामला मे पिछड़ल अछि आओर हुनकर गाम सं अखन धरि सिर्फ 5टा लोक बीए सं आगां के पढ़ाई करने छथिन्ह. जेहि मे सं चारिटा सिर्फ हुनकर अपन परिवार सं छनि.
ई पूरा मिथिलाक तस्वीर अछि. गाम-देहात मे अखनो पढ़ाई-लिखाई के नीक इंतजाम नहि अछि. लोक के पढ़य-लिखय लेल 10-10...15-15 किलोमीटर दूर जाए पड़य छनि.
ई तं लोक मे पढ़ाई के प्रति ललक अछि जे अपन बाल-बच्चा के ओतेक दूर भेजिओ कs पढ़ाई कराबय छथिन्ह.
सभ किछ सरकारे पर नहि छोड़ल जा सकैत अछि. एहि के लेल अपन अलग मिथिला राज्य के मांग करय वाला तथाकथित नेता सभ सेहो पूरा जिम्मेदार छथिन्ह. हुनकर सभक ध्यान पूरा के पूरा राजनीति पर रहय छनि. मिथिला...मैथिलीक... इलाका के विकास के बारे मे किछ नहि सोचय छथिन्ह आओर किछ नहि करय छथिन्ह.
बस बड़का-बड़का हांकैत रहताह. ई करि रहल थी तं ओ करि रहल छी.
बिहार सं बाहर गुजरात...आओर साउथ तरफ जाsक देखिऔ नेता सभ अपन इलाका केर विकास के लेल कतेक मेहनत करैत अछि. मुदा मिथिला मे तं कि कहल जाए.
खैर संजय जी अपन पढ़ाई... जनरल नॉलेज के बल पर दरभंगा... मिथिलाक माथ नीच नहि होबय देलाह. नीक खेललाह.. 25 लाख टका जीतलाह.
अगर लोक मे जागरूकता होए... पढ़ाई –लिखाई के नीक प्रबंध होए तं एहन मंच पर बेसि सं बेसि मैथिल सफल होएताह.
पिछला दिन परिहारपुर... राजनगर मधुबनी के एकटा महिला सेहो आएल छलीह आओर नीक प्रदर्शन करलीह.
हिनका सभ के हमर...हेलो मिथिलाक बधाई...शुभकामना.
एहि ठाम हम 12 तारीख के कौन बनेगा करोड़पति के पूरा वीडियो राखि रहल छी. जे लोकनि नहि देखि पएलाह एहिठाम देख सकय छथिन्ह.
सदस्यता लें टिप्पणियाँ भेजें (Atom)


text:
त्रिपुर नगरपालिका
त्रिपुर नगरपालिका नेपालक मध्य-पश्चिमाञ्चल विकास क्षेत्र अन्तर्गत राप्ती अञ्चलम अवस्थित दाङ जिलाम अवस्थित एक नगरपालिका छी ।[२][३] स्थानीय विकास मन्त्रालय थप ६१ वटा नयाँ नगरपालिका थप्दा दाङ जिल्लामा नारायणपुर, हापुर आर ढिकपुर ई ३ गाउँ विकास समितिसभक समेटक त्रिपुर नगरपालिका घोषणा भेल छल।[३][४] त्रिपुर नगरपालिकाको केन्द्र नारायणपुर बजारमा रहल अछि।[२] नगरपालिकाको घोषणा आर क्षेत्रविस्तारसँगै मुलुकम १ महानगरपालिका, ११ उपमहानगरपालिका, १ सय ७९ नगरपालिका आर ३ हजार २ सय ७८ गाविस कायम भेल छल । नयाँ नगरपालिका थपिएपछि नेपालको सहरी जनसंख्याको प्रतिशत ३६ दशमलव ८ पुगल मन्त्रालय जनावुने अछि।[४]
जनसङ्ख्या[सम्पादन करी]
त्रिपुर नगरपालिका साविकका नारायणपुर, हापुर आर ढिकपुर गाविससभ मिलक बनल अछि । ततहिना राष्ट्रिय जनगणना २०६८ अनुसार ई ३ गाविससभक जनसंख्याक जोड्क त्रिपुर नगरपालिकाक कूल जनसङ्ख्या ४१,१८३ होएत अछि।[१]
सन्दर्भ सामाग्रीसभ[सम्पादन करी]
- ↑ १.० १.१ "नेपालको राष्ट्रिय जनगणना २०६८ (गाविस तह)", राष्ट्रिय योजना आयोग, नेपाल सरकार, नोभेम्बर २०१२, अन्तिम पहुँच नोभेम्बर २०१२।
- ↑ २.० २.१ "स्थानीय प्रशासन र सामुदायिक विकास कार्यक्रम", स्थानीय विकास मन्त्रालय, मंसिर, अन्तिम पहुँच मंसिर २०७१।
- ↑ ३.० ३.१ "६१ नयाँ नगरपालिका घोषणा", हिमाल खबरपत्रिका, १६ मंसीर २०७१, अन्तिम पहुँच १६ मंसीर।
- ↑ ४.० ४.१ "फेरि थपिए सात उपमहानगर, ६१ नगरपालिका", नागरिक दैनिक, नागरिक दैनिक, १७ मंसिर, २०७१, अन्तिम पहुँच १७ मंसिर।
बाह्य जडीसभ[सम्पादन करी]
एहो सभ देखी[सम्पादन करी]


text:
|| ललितक किछु उद्धरण ||
चयन आ प्रस्तुति : विकास वत्सनाभ
'पृथ्वीपुत्र' मैथिलीक जीनियस कथाकार ललितक एकमात्र प्रकाशित उपन्यास छनि। 'पृथ्वीपुत्र' वर्ग संघर्ष, प्रेम आ जिजीविषाक एकटा सम्यक त्रिकोण ठाढ़ करैत अछि। कोशीक ग्राम्य जीवनक पृष्ठभूमि मे पटुआक खेती कएनिहार श्रमिक लोकनिक कथानक पर लिखल ई उपन्यास मैथिली मे 'क्लासिक्स'क दर्जा रखैत अछि। एहि उपन्यास मे आएल चरित्र, भाषा आ एकर गति एहि उपन्यास केँ आद्योपांत मनलग्गु बनबैत अछि। ललितक मान्यता रहनि जे 'आर्ट' केँ पॉपुलर बनओनाइ सँ श्रेयस्कर थिक पब्लिक केँ 'आर्टिस्टिक बनओनाइ। 'पृथ्वीपुत्र' मैथिली कथा साहित्यक एकटा एहने घटना अछि जे मैथिली पाठक केँ आर्टिस्टिक बनबैत मैथिली कथाक 'आर्ट ' केँ सेहो एकटा नवीन दृष्टि सँ संपोषित कएलक। प्रस्तुत अछि ललितक एहि सुचर्चित उपन्यास 'पृथ्वीपुत्र' सँ किछु उद्धरण—
लोकक जनम भेलइए काज-उद्यम क' क' गुजर करबा लेल, ने कि अनकर धन-माल हरन करबा लेल। इमानदारी सँ खेती-बेबसाय क' जीवा लेल। जँ काज-उद्यम छोड़ि सभ चोरी-डकैती करए लागत तँ चोरि करबा जोगर चीज कतए भेटतैक।
•
बेटी की स्वर्गे नीक कि सासुरे।
•
जे पसिन्न नहि होइ छैक तकर प्रेम आर कष्टदायी होइछ।
•
कोशीक बाढ़ि सँ मारल बाँझ धरती केँ चाँछक प्रयास मे कहिआ ने अन्न आ दवाइक बेत्रेक मरि गेल रहितै ई सब। पहिने जिबैत रहब जरूरी छैक। तखन पर-पंच आ कि लोक समाज।
•
मुसहरीक लोक बुते हेतै जमीन जोतल। भरि दिनुका खरची घर मे रहतैक तँ बोनिओ ने जेतै कमाइ लेल।
•
राति केहन निसबद्द छैक। सन्न-सन्न करैत। हमरा होए रातिओ बजै छैक। एकदम चुप्प रहि क' बजै छैक।
•
मउगीक जिनगी महाग विचित्र होइत छैक । ओकरा नीको मोन पड़ै छै या अधलाहो मोन पाड़ैत नीक लगै छैक। आब सोचै छियै जे ओ जेहन छैक ताहि मे ओकर कोनो दोख नहि। हमहूँ जेहन छी तइ मे हमरो कोनो दोख नहि ।
•
पछतेनाइ बेकार थिक। लोक जे किछु करैए अपना जानि क' नीक लेल जरूरी बूझि करैए। ओकर फल अधलाह कोना हेते? बूझ तँ जे फल होइत छैक ताही द्वारें लोक कोनो काज करैए। अनका नजरि मे भने ओ अधलाह हौक मगर ओइ आदमीक मोनक जोगरे होइ छैक।
•
बिजली ओकर हृदयक समस्त कोमलभाव नेने अवतीर्ण भेल रहै। ओकर हृदयगत जे किछु कोमल आ मधुर रहैक बबूरक कोमल फूल; दूर्वादलक श्यामता, मेघक गहन गम्भीरता - सभ जखन मीलि जाइक तँ ओकर बेटी बिजली भ' जाइक।
•
मउगी केँ एक सँ दुइए मे लाज की संकोच, तकरा बाद जेहने तीन तेहने तीस।
•
सब माल पगहा तोड़ि नै पड़ाइ छै। सब गाछ केँ बिहाड़ि नै तोड़ि-मोडोड़ि दै छैक। बहुत गाछ बिहाड़िक दोगे-दोगे बाँचि जाइत अछि। फड़ि-फुला क' सुखा जाइत अछि । मुदा कतेक अभागल गाछ बिहाड़िक बाट पर ठाढ़ झमारल जाइत अछि, बेर - बेर मचोड़ल जाइत अछि।
•
कतबो पैघ घटना घटो ने किएक, लोक मुदा खेपिए लैत अछि। ककरो बेत्रे संसार नै रुकै छैक।
•
असल मे धरती जोतनिहारक थिक। हरबाह थिक जे धरतीक असल बेटा थिक । जेँ अपन पसेना सँ धरती - माता केँ पूजै अछि । कय दिन मालिकक हाथ मे हरक लागनि देखलहक अछि ?
•
की तँ हम सब परसू अपन पटुआ काटि आनब नै तँ खेत पर कटि जाएब । आ हँसेरीक गप्प जे कहै छैक काका, से प्राण सभ केँ एकेटा होइ छैक। हाथो अपना लेल सबके दुइएटा होइ छैक । दूटा हाथ आ एकटा प्राण ल' क' सब गोटा लड़ैए।
•
भय जकाँ साहसो संक्रामक थिक।
•
भीड़ बनि हुले-ले कयनाइ बड़ सहज, मुदा भीड़क लेल कोनो योजनाक रूपरेखा प्रस्तुत केनाइ बड़ कठिन।
•
गेनिहार टा खाली चलि जाइत अछि। जे बचैत अछि से जिबीते जाइत अछि। जेना खाली जिबैत रहब सब सँ जरूरी काज हो।
•
ई भाइ-बहिन एके सोनितक दूटा ठोप थिक, एके जारनि सँ छूटल दुइठा खुहरी थिक। जे अलग ने कएल जा सकैए।
•
बिआहक गप्प पर सभ केँ लाज होइ छैक । बिआह करैत काल सभ कुमारिए जकाँ निर्मल भ' जाइए।
•
हमरा सभक पसेना ओकरे सन-सन लोक केँ फलै छै ने। एखन हम सब बबूरक छाहरि तर औले मरइ छी आ ओकरा दू-दूटा पंखा लागल हेतइ । एकटा चानि पर आ एकटा सोझाँ मे छोटकिनमी ....हाँइ - हाँइ बसात ! आ असल जे मरओ -खटओ से मरिए जाओ।
•
जकर नाक बड्ड पैघ होइक से कहि दै चिकरि क' लोक केँ जे ई हमर बेटी नै, ई हमर बहिन नै। हम अपन संसार देखब।
•
सुबधी बाजलि नहुएँ— गे काकी, सुनलिअइए जे कलमबाग मे एकटा मचकी बन्हलकैए आ दीने-देखारे दुनू पर झुलैत रहैक। बिजलिआ सिनेमाक गीत गबैत रहै आ कलपू साथ दैत रहैक। तोहर किरिया, सत्तम बात। बुधनी अपना आँखि सँ देखलकै। बुझलें गे।
•
माय कहलकै— तोरे खातिर ई पंच बैसइ छै। आबो लाज कर। ई जनितउँ ने तँ सोइरिए मे नोन चटा क' मारि दितिऔक।
●●●


text:
एहि साइट सं अहां कई तरहक सेवा के फायदा उठा सकय छी. सामान खरीद सकय छी... गिफ्ट भेज सकय छी... रेल... हवाई जहाज के टिकट
खरीद सकय छी. रिजर्वेशन करा सकय छी... पीएनआर नंबर चेक करि सकय छी.
किताब...मैगजीन सं लsक कई तरहक सेवा के फायदा उठा सकय छी. पैसा के भुगतान वीजा... मास्टरकार्ड... आईटीजेड कार्ड... डेबिट/एटीएम/ कैश कार्ड संग दोसर कई तरह सं करि सकय छी. साइट के तं कहनाय अछि जे एहि मे भुगतान एटीएम कार्ड सं बेसि भरोस लायक अछि.
ओना अखन हम सिर्फ डाउनलोड करलौं अ... सर्विस के कोनो फायदा नहि उठयलौं. बस भरोस के बात एतबा जे IRCTC मोबाइल सं रेल टिकट सेवा देबय के लेल एकरा संग करार... गठबंधन करने अछि.
एहि के बारे मे आओर जानय लेल अहां एकर साइट ngpay आओर irctc पर जा सकय छी. Customer Care नंबर 080-67004000. आओर 011- 23344787 पर सम्पर्क करि सकय छी. एहि सेवा के इस्तेमाल करय वाला अपन दोस्त सं पूछि सेहो सकय छी.


text:
नवका- पुरनका लेख सर्च करु...
टाइम्स ऑफ इंडिया के पत्रकार के जरूरत
टाइम्स ऑफ इंडिया जैसन बड़का ग्रुप मे अगर अहां काज करय चाहय छी तं एहन मौका बेर-बेर नहि मिलत. अखबार के कॉपी एडिटर, सीनियर कॉपी एडिटर, कॉरेस्पोंडेंट, सीनियर कॉरेस्पोंडेंट आओर
चीफ कॉपी एडिटर चाही.
कॉपी एडिटर/सीनियर कॉपी एडिटर : नोएडा
अखबार के नोएडा मे कॉपी एडिटर आओर सीनियर कॉपी एडिटर चाही. एहि के लेल अहांके पत्रकारिता मे डिग्री या डिप्लोमा होबाक चाही. प्रिंट मीडिया मे एक से तीन साल के अनुभव होनाए सेहो जरूरी अछि.
कॉरेस्पोंडेंट/सीनियर कॉरेस्पोंडेंट (रिपोर्टर): दिल्ली, नोएडा आओर गुड़गांव
दिल्ली, नोएडा आओर गुड़गांव ऑफिस लेल अखबार के कॉरेस्पोंडेंट/सीनियर कॉरेस्पोंडेंट (रिपोर्टर) चाही. एकरा लेल सेहो अहांके पत्रकारिता मे डिग्री या डिप्लोमा होबाक चाही. प्रिंट मीडिया मे एक से तीन साल के अनुभव होनाए सेहो जरूरी अछि.
चीफ कॉपी एडिटर: नोएडा
अखबार के नोएडा ऑफिस लेल चीफ कॉपी एडिटर सेहो चाही. एहि लेल तीन सं आठ सालक अनुभव चाही. एहि लेल अहां के प्रिंट मीडिया मे लेखन- संपादन के नीक अनुभव जरूरी अछि.
टाइम्स ऑफ इंडिया अंग्रेजी अखबार अछि एहि लेल कहय के जरूरत नहि अछि जे अहां के अंग्रेजी पर नीक पकड़ होबाक चाही.
अगर टाइम्स ऑफ इंडिया मे काज करय चाहय छी तखन जल्दी सं अपन रिज्यूमे careers.north@timesgroup.com ईमेल पर भेज दिऔ.
अप्लाई करय के लास्ट डेट 15 अगस्त 2015 अछि.
एकटा बात ध्यान राखब जे ईमेल के सब्जेक्ट लाइन मे Times_Position_Location जरूर लिखब.
अहां सभ के हमर शुभकामना...
1 टिप्पणी:


text:
ⓘ मेघाङ गाउँपालिका
मेघाङ गाउँपालिका नुवाकोट जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद नुवाकोट जिलामे साविकक बर्सुन्चेत, किम्ताङ, देउराली, बुङताङ्ग, आ सामरी गाउँ विकास समितिसभके मिलाए मेघाङ गाउँपालिका बनाएल गेल अछि । मेघाङ गाउँपालिकाक कूल क्षेत्रफल ९७.८३ वर्गकिलोमिटर रहल अछि । ई गाउँपालिका ६ वडामे विभाजन कएल गेल अछि । ई गाउँपालिकाक कूल जनसङ्ख्या १३४७९ रहल अछि । ई गाउँपालिकाक सिमाना पूर्वमे बिदुर नगरपालिका आ किस्पाङ्ग गाउँपालिका, पश्चिममे धादिङ जिला, उत्तरमे धादिङ जिला तथा दक्षिणमे बिदुर नगरपालिका धरि फैलल अछि ।


text:
वेङ्कटरामन रामकृष्णन
वेङ्कटरामन "वेङ्की" रामकृष्णन (तमिल: வெங்கட்ராமன் ராமகிருஷ்ணன்) (जन्म: १९५२, तमिलनाडु) एक जीव वैज्ञानिक छी । हिनका सन् २००९मे रसायन विज्ञानक नोबेल पुरस्कार सँ सम्मानित कएल गेल छल ।[१] हिनका ई पुरस्कार कोशिकाक भितर प्रोटिनक निर्माण करैवाला राइबोसोमक कार्यप्रणाली व संरचनाक उत्कृष्ट अध्ययनक लेल प्रदान कएल गेल छल । हिनकर ई उपलब्धि सँ कारगर प्रतिजैविकसभक विकसित करैमे सहायता मिलत । इजरायली महिला वैज्ञानिक अदा योनोथ आ अमेरिकाक थमस स्टिजक सेहो संयुक्त रूप सँ ई सम्मानक लेल चुनल गेल छल ।[२]
तीनु वैज्ञानिकसभ त्रि-आयामी चित्रक मद्दत सँ दुनियाक समझेलक कि कोन तरह सँ राइबोसोम अलग-अलग रसायनसभके संग प्रतिक्रिया करैत अछि, एकर लेल ओ एक्स-रे क्रिस्टलोग्राफीक सहारा लेने छल जे राइबोसोम्जक हजारो गुना पैग चित्र आगा लाबैत अछि । वर्तमानमे श्री वेङ्कटरामन रामकृष्णन ब्रिटेनक प्रतिष्ठित क्याम्ब्रिज विश्वविद्यालय सँ जुडल अछि आ विश्वविद्यालयक एमआरसी लेबोरेट्रिज अफ मोलिक्युलर बायोलोजीक स्ट्रकचरल स्टडिज विभाग (संरचनात्मक अध्ययन) विभागक प्रमुख वैज्ञानिक छी ।[३]
जीवनी[सम्पादन करी]
सन्दर्भ सामग्रीसभ[सम्पादन करी]
- ↑ "The Nobel Prize in Chemistry 2009 "for studies of the structure and function of the ribosome"", Nobel Prize.org।
|accessyear=प्यारामिटर ग्रहण नै केलक (सहायता);
|accessmonthday=प्यारामिटर ग्रहण नै केलक (सहायता)
- ↑ "जिन्दगी के रसायन ने दिलाया रामकृष्णन को नोबेल", पत्रिका डाट कम।
|accessyear=प्यारामिटर ग्रहण नै केलक (सहायता);
|accessmonthday=प्यारामिटर ग्रहण नै केलक (सहायता)
- ↑ "भारतीय मूल के वेंकटरामन को नोबेल सम्मान", BBC।
|accessyear=प्यारामिटर ग्रहण नै केलक (सहायता);
|accessmonthday=प्यारामिटर ग्रहण नै केलक (सहायता)
बाह्य जडीसभ[सम्पादन करी]
- बिबिसी हिन्दी संवाददाताद्वारा वेङ्कटरामन रामकृष्णनक साक्षात्कार।
- बिबिसी हिन्दी संवाददाता वन्दनाद्वारा वेङ्कटरामन रामकृष्णनक साक्षात्कार


text:
नवका- पुरनका लेख सर्च करु...
राजनीति में इहे होइछै !
राजनीति में नहिं कोई दोस्त होइत अछि नहिं कोई दुश्मन. मौका पर जे संग देय से दोस्त... नहिं तs दुश्मन. सभगप्प मौकापरस्ती के होई छै. मौका परल नहिं कि सभ सं नीक दोस्त... दुश्मन बनि गेल आओर सभसं बड़कादुश्मन खांटी दोस्त. किछ समझि में नहिं आबैत छै. एक दोसरा के सम्मान सेहो खत्म भेल जाइ छै. राजनीतिकमजबूरी अपन जगह छै. मुदा आब राजनीति एकटा जोड़तोड़...खरीद फरोख्त के बाजार बनि गेल अछि. सभककोशिश एकटा रहैत अछि कोनो तरहे हाथ में सत्ताक सूत्र बनल रहय... कोनो तरहे सत्ता बनल रहय. चाहे ओकरालेल किछओ किएक नहिं करय पड़य. राजनीति में अखनो बड़ नीक लोक सभ छथिन्ह मुदा किछ एहनो लोक सभआबि गेलाह अछि जिनका कारणे राजनीतिक स्तर गिरल अछि. पहिने राजनेता ओहन लोक बनय छलाह जेशुरूए सं सामाजिक कार्य... समाजसेवा... जनसेवा में लागल रहैत छलाह. ओ एकटा विचारधारा लs कs चलैतछलाह. अपन विचारधारा के लड़ाई लड़ैत छलाह. किछ खास मकसद लsक चलय छलाह. जनता आओर राज्य केखुशहाली पर हुनकर नजर रहय छल. एहि लड़ाई के कारणे इलाका के बच्चा-बच्चा हुनका संग दैत छल. गाम-गामघर-घर के लोक सभ सम्पर्क में रहैत छलाह. हुनकर सभ सं बड़का चिंता रहैत छल जे ओ जनता के उम्मीद परकेना खरा उतरताह. लोकक दुख-दर्द के ओ अपन दुख-दर्द समझय छलाह.
मुदा आब पूरा ध्यान अपना ऊपर रहय छन्हि. आई काल्हि के नेता के देखिऔ. तीने-चारि साल में हुनकर आमदनीसौ... हजार गुना बढ़ि जाइ छन्हि. एकटा छोटका घर सं कइटा बंगला... फ्लैट बनि जाइ छन्हि. फार्म हाउस आ मॉलबना लैत छन्हि. सीबीआई आ कोनो जांच होय कोनो फर्क नहिं पड़ैत छन्हि. विरोध में रहला पर जांच शुरू आसमर्थन में अएला पर सभ जांच कोठी तर में चलि जाइ छनि.
आई काल्हि सरकार बचाबय के लेल यूपीए के नेता सभ जोड़तोड़...गुणा-भाग में लागल छथि. सभक चिंता किसरकार के केना बचावल जाय. एक-एक सांसद के खोजय जाय लागल अछि. सरकार के संकटमें आबय सं कइतरहक संकट आबि गेल अछि. सरकार के ध्यान पर देशक कामकाज सं हटि सरकार के बचाबय पर आबि गेलअछि. बाजार सेहो डगमगा हरल अछि. मुदा सभस बड़का बात ई छै जे जेहि मुद्दा पर लेफ्ट सरकार सं समर्थनवापस लेलक अछि ओ नवका मुद्दा नहिं अछि. मुदा टांग खींचलक चुनावक समय करीब अएला पर. चारि सालजतेक मलाई खाय के छल खइलकि आब मैदान में सेहो जयबाक छन्हि... कोन मुंह लsक जएताह. बहाना नीकभेटल. अमरीका संग परमाणु डील. कांग्रेस सेहो चाहैत छल जे किछ एहन होय जाहि सं लोक महंगाई के बिसरिदोसर मुद्दा में भटकि जाय. लेफ्ट ई मौका द देलक. एहि मौका के तलाश में समाजवादी पार्टी सेहो छल. बसपा केप्रहार सं हुनकर हालात नहिं घरक नहिं बाहर वाला रहि गेल छल. बसपा सेहो ओहि समय कांग्रेसक समर्थन संसमाजवादी पार्टी के खिलाफ जोर- शोर सं अभियान चलैने छल. मुदा लेफ्ट आ बसपा के हटिते समाजवादी पार्टी केलेल जेना छिंका टुटल आ ओ तुरंते लपकि लेलाह. जे अमर सिंह कांग्रेस के नाम आबिते बिदकि जाइ छलाह आईओ ओहि पार्टी के तारणहार बनि गेलाह अछि. कहय छथिन्ह किछ भs जाइ सरकार के नहिं गिरय देबय. जेसीबीआई काल्हि तक मायावती के समर्थन के समय समाजवादी पार्टी के परेशान करय छल आब उहे सीबीआईसामाजवादी पार्टी के कांग्रेस के करीब आबिते मायावती के खिलाफ मामला उठाबय लागल.
बड़ घोंच छै औ... किछ समझि में नहिं आबैत छै. आई गरिअएलौं काल्हि गठजोड़ कएलौं. एतेक जोड़तोड़ होय छैकि सभ किछ ओझरा जाइ छै. अपना सभ ओझराइल रहय छी आ ओ सभ हमरा सभके कठपुतली जकां नचाबैतरहैत छथि. अपना के गरीब लोक के संगी... पहरुआ कहय वाला लेफ्ट अखन महंगाई पर चुप्पी साधने अछि. लेफ्टके डील सं बेसि महंगाई पर समर्थन वापस लेबाक चाहि छल. मुदा चारि साल सरकार के हर गलत-सही में संगचलल... साथ देलक. आब जखन चुनाव में किछ दिन रहि गेल अछि तs धोंस दिखा रहल अछि. समाजवादी पार्टी केसेहो लगैत अछि मायावती सं बचय के लेल कांग्रेस के संग जरूरी अछि आओर जहां तक चुनाव के गप्प तs यूपी मेंकांग्रेस के कोनो खास असर चलय वाला नहिं अछि... यूपी में या तs बसपा या सपा... तेसर पर बीजेपी ओकर बादकांग्रेस. सपा के लगैत अछि जे अखन कांग्रेस के दामन थामने नुकसान नहिं फायदा अछि. त सभ बात फायदा-नुकसान पर आबि जाइत अछि.
एतबा सभ के बादो हम सभ हुनका सभ के समझि नहिं पाबैत छी. चुनावक समय... वोटक समय सभ भूलि जाति- पाति में...भाई भतीजावाद में भटकि जाइ छी. ध्यान रखल जाई उम्मीदवार कोनो दल के किएल नहिं होय ... जेनीक उम्मीदवार होय हुनके चुनि अपन प्रतिनिधि बनाउ. ...
मुदा आब पूरा ध्यान अपना ऊपर रहय छन्हि. आई काल्हि के नेता के देखिऔ. तीने-चारि साल में हुनकर आमदनीसौ... हजार गुना बढ़ि जाइ छन्हि. एकटा छोटका घर सं कइटा बंगला... फ्लैट बनि जाइ छन्हि. फार्म हाउस आ मॉलबना लैत छन्हि. सीबीआई आ कोनो जांच होय कोनो फर्क नहिं पड़ैत छन्हि. विरोध में रहला पर जांच शुरू आसमर्थन में अएला पर सभ जांच कोठी तर में चलि जाइ छनि.
आई काल्हि सरकार बचाबय के लेल यूपीए के नेता सभ जोड़तोड़...गुणा-भाग में लागल छथि. सभक चिंता किसरकार के केना बचावल जाय. एक-एक सांसद के खोजय जाय लागल अछि. सरकार के संकटमें आबय सं कइतरहक संकट आबि गेल अछि. सरकार के ध्यान पर देशक कामकाज सं हटि सरकार के बचाबय पर आबि गेलअछि. बाजार सेहो डगमगा हरल अछि. मुदा सभस बड़का बात ई छै जे जेहि मुद्दा पर लेफ्ट सरकार सं समर्थनवापस लेलक अछि ओ नवका मुद्दा नहिं अछि. मुदा टांग खींचलक चुनावक समय करीब अएला पर. चारि सालजतेक मलाई खाय के छल खइलकि आब मैदान में सेहो जयबाक छन्हि... कोन मुंह लsक जएताह. बहाना नीकभेटल. अमरीका संग परमाणु डील. कांग्रेस सेहो चाहैत छल जे किछ एहन होय जाहि सं लोक महंगाई के बिसरिदोसर मुद्दा में भटकि जाय. लेफ्ट ई मौका द देलक. एहि मौका के तलाश में समाजवादी पार्टी सेहो छल. बसपा केप्रहार सं हुनकर हालात नहिं घरक नहिं बाहर वाला रहि गेल छल. बसपा सेहो ओहि समय कांग्रेसक समर्थन संसमाजवादी पार्टी के खिलाफ जोर- शोर सं अभियान चलैने छल. मुदा लेफ्ट आ बसपा के हटिते समाजवादी पार्टी केलेल जेना छिंका टुटल आ ओ तुरंते लपकि लेलाह. जे अमर सिंह कांग्रेस के नाम आबिते बिदकि जाइ छलाह आईओ ओहि पार्टी के तारणहार बनि गेलाह अछि. कहय छथिन्ह किछ भs जाइ सरकार के नहिं गिरय देबय. जेसीबीआई काल्हि तक मायावती के समर्थन के समय समाजवादी पार्टी के परेशान करय छल आब उहे सीबीआईसामाजवादी पार्टी के कांग्रेस के करीब आबिते मायावती के खिलाफ मामला उठाबय लागल.
बड़ घोंच छै औ... किछ समझि में नहिं आबैत छै. आई गरिअएलौं काल्हि गठजोड़ कएलौं. एतेक जोड़तोड़ होय छैकि सभ किछ ओझरा जाइ छै. अपना सभ ओझराइल रहय छी आ ओ सभ हमरा सभके कठपुतली जकां नचाबैतरहैत छथि. अपना के गरीब लोक के संगी... पहरुआ कहय वाला लेफ्ट अखन महंगाई पर चुप्पी साधने अछि. लेफ्टके डील सं बेसि महंगाई पर समर्थन वापस लेबाक चाहि छल. मुदा चारि साल सरकार के हर गलत-सही में संगचलल... साथ देलक. आब जखन चुनाव में किछ दिन रहि गेल अछि तs धोंस दिखा रहल अछि. समाजवादी पार्टी केसेहो लगैत अछि मायावती सं बचय के लेल कांग्रेस के संग जरूरी अछि आओर जहां तक चुनाव के गप्प तs यूपी मेंकांग्रेस के कोनो खास असर चलय वाला नहिं अछि... यूपी में या तs बसपा या सपा... तेसर पर बीजेपी ओकर बादकांग्रेस. सपा के लगैत अछि जे अखन कांग्रेस के दामन थामने नुकसान नहिं फायदा अछि. त सभ बात फायदा-नुकसान पर आबि जाइत अछि.
एतबा सभ के बादो हम सभ हुनका सभ के समझि नहिं पाबैत छी. चुनावक समय... वोटक समय सभ भूलि जाति- पाति में...भाई भतीजावाद में भटकि जाइ छी. ध्यान रखल जाई उम्मीदवार कोनो दल के किएल नहिं होय ... जेनीक उम्मीदवार होय हुनके चुनि अपन प्रतिनिधि बनाउ. ...
सदस्यता लें टिप्पणियाँ भेजें (Atom)


text:
जनता समाजवादी पार्टी, नेपाल
जनता समाजवादी पार्टी नेपाल अङ्ग्रेजी: नेपालक एक राजनीतिक पार्टी छी। ई पार्टी नेपालक नेपाल कम्युनिष्ट पार्टी आ नेपाली काँग्रेसक बाद तेसर पैग पार्टीक रुपमे २२ अप्रिल २०२० कऽ समाजवादी पार्टी नेपाल आ राजपाक एकीकरणक बाद एहि पार्टीक गठन भेल अछि।
अजिंगारा
नेपालक वि.सं. २०६८ क जनगणना अनुसार अजिंगाराक जनसङ्ख्या ५,१८२ अछि । जाहिमे ६७७ घरमूली अछि । ई स्थानक सन् २०११ क नेपालक जनगणना अनुसार पुरुषक सङ्ख्या २,६३१ आ महिलाक सङ्ख्या २,५५१ रहल अछि ।
अभिरावा
नेपालक वि.सं. २०६८ क जनगणना अनुसार अभिरावाक जनसङ्ख्या ६,९०८ अछि । जाहिमे ७९२ घरमूली अछि । ई स्थानक सन् २०११ क नेपालक जनगणना अनुसार पुरुषक सङ्ख्या ३,५६० आ महिलाक सङ्ख्या ३,३४८ रहल अछि ।
अर्मला
नेपालक वि.सं. २०६८ क जनगणना अनुसार अर्मलाक जनसङ्ख्या ५,३८२ अछि । जाहिमे १,३३६ घरमूली अछि । ई स्थानक सन् २०११ क नेपालक जनगणना अनुसार पुरुषक सङ्ख्या २,३७६ आ महिलाक सङ्ख्या २,९५२ रहल अछि ।
आर्वाविजय
नेपालक वि.सं. २०६८ क जनगणना अनुसार आर्वाविजयक जनसङ्ख्या ३,९२३ अछि । जाहिमे घरमूली ९६३ अछि । ई स्थानक सन् २०११ क नेपालक जनगणना अनुसार पुरुषक सङ्ख्या १,७८२ आ महिलाक सङ्ख्या २,१४१ रहल अछि ।
इन्द्रपुर, बाँके
नेपालक वि.सं. २०६८ क जनगणना अनुसार इन्द्रपुर, बाँकेक जनसङ्ख्या ८,९६२ अछि । जाहिमे १६७७ घरमूली अछि । ई स्थानक सन् २०११ मे भेल नेपालक जनगणना अनुसार पुरुषक सङ्ख्या ४,६५१ आ महिलाक सङ्ख्या ४,३११ रहल अछि ।
काँहु
नेपालक वि.सं. २०६८ क जनगणना अनुसार काँहुक जनसङ्ख्या २,३७८ अछि । जाहिमे ५७४ घरमूली अछि । ई स्थानक सन् २०११ क नेपालक जनगणना अनुसार पुरुषक सङ्ख्या १,११९ आ महिलाक सङ्ख्या १,२५९ रहल अछि ।
कालाफांटा
नेपालक वि.सं. २०६८ क जनगणना अनुसार कालाफांटाक जनसङ्ख्या ८,९६२ अछि । जाहिमे १६७७ घरमूली अछि । ई स्थानक सन् २०११ मे भेल नेपालक जनगणना अनुसार पुरुषक सङ्ख्या ४,६५१ आ महिलाक सङ्ख्या ४,३११ रहल अछि ।
कालिञ्चोक भगवती
कालिञ्चोक भगवती नेपालक मध्यमाञ्चल विकास क्षेत्रक जनकपुर अञ्चल दोलखा जिलामे अवस्थित धार्मिक पर्यटकीय स्थल छी। सदरमुकाम चरिकोटसँ करिव १५ किलो मिटर उत्तर कालिन्चोक गाविसमे अवस्थित ई मन्दिर ३८४२ मिटर कऽ उचाईमे अछि ।
कालीका, कास्की
नेपालक वि.सं. २०६८ क जनगणना अनुसार कालीका, कास्कीक जनसङ्ख्या ३,८८० अछि । जाहिमे १,०२६ घरमूली अछि । ई स्थानक सन् २०११ क नेपालक जनगणना अनुसार पुरुषक सङ्ख्या १,७४५ आ महिलाक सङ्ख्या २,१३५ रहल अछि ।
कास्कीकोट
नेपालक वि.सं. २०६८ क जनगणना अनुसार कास्कीकोटक जनसङ्ख्या ५,८९२ अछि । जाहिमे १,५०८ घरमूली अछि । ई स्थानक सन् २०११ क नेपालक जनगणना अनुसार पुरुषक सङ्ख्या २,५९१ आ महिलाक सङ्ख्या ३,३०१ रहल अछि ।


text:
ⓘ गोकुलगंगा गाउँपालिका
गोकुलगंगा गाउँपालिका रामेछाप जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद सिन्धुली जिलामे साविकक चुचुरे, ठोसे, रस्नालु, बेताली, नामाडी आ फर्पु गाउँ विकास समितिसभके मिलाए गोकुलगंगा गाउँपालिका बनाएल गेल अछि । गोकुलगंगा गाउँपालिका कूल क्षेत्रफल १९८.४ वर्गकिलोमिटर रहल अछि । ई गाउँपालिका ६ वडामे विभाजन कएल गेल अछि । ई गाउँपालिकाक कूल जनसङ्ख्या २०,०५८ रहल अछि । ई गाउँपालिकाक सिमाना पूर्वमे उमाकुण्ड गाउँपालिका आ लिखु गाउँपालिका, पश्चिममे दोलखा जिला, उत्तरमे दोलखा जिला तथा दक्षिणमे उमाकुण्ड गाउँपालिका आ लिखु गाउँपालिका धरि फैलल अछि ।


text:
अपन प्रतिभा केर धाक
दुनिया भर मे मनाबय वाला बिहार एक बेर फेर अपन परचम फहरा देलक अछि. बिहार केर मान
एक बेर फेर बढ़ल अछि. बिहारक माथ एक बेर फेर ऊंच भेल अछि.
एहि बेर बिहारक
सम्मान के उपर उठएलाह मोतिहारी के सुशील कुमार जी. सुशील कुमार जी कौन बनेगा करोड़पति
मे पांच करोड़ रुपया जीतए मे कामयाब भेलाह.
कौन बनेगा करोड़पति मे
अखन धरि कोई गोटे पांच करोड़
नहि जीत पएलाह. सुशील जी पहिल लोक छथिन्ह पांच करोड़
जीतए वाला.
पांच करोड़ के तं गप
छोडु एक करोड़ टका अखन धरि सिर्फ दू गोटे जीत पएलाह. पहिल जीतए वाला लोक छथिन्ह
मुंबई के हर्षवर्धन नवाथे.
नवाथे जी जे एक
करोड़ टका जीतने छलखिन्ह ओ कौन बनेगा करोड़पति के पहिल सीजन मे. जखन कि अखन पाचिम
सीजन चलि रहल अछि,
कौन बनेगा करोड़पति
मे दोसर गोटे के एक करोड़ जीतए में पांच सीजन लगि गेलन्हि. नवाथे के बाद सिर्फ अपन
बिहार सं अलग भेल झारखंड के राहत तस्लीम जीत पएलीह. बीच मे कोई नहि जीत पएलाह.
राहत जी पांच करोड़
वाला सवाल नहि जानए के कारण सिर्फ एक करोड़ टका जीत पएलीह.
खैर अखन गप भ रहल
अछि सुशील जी के. सुशील जी मोतिहारी के हनुमानगढ़ी के हेनरी बाजार मे रहय छथिन्ह.
पेशा सं कंप्यूटर
ऑपरेटर छथिन्ह आओर बच्चा सभ के ट्यूशन सेहो पढ़ाबय छथिन्ह.
मात्र 6 हजार के
ऑपरेटर के नौकरी करय वाला सुशील जी 5 करोड़ जीत गेलाह. बिहार के लोक सभ के हिनका
सं प्रेरणा लेबाक चाही. बस अपन मनोबल ऊपर रखबाक चाही.
ओना हिनका सं
पहिनहुं बिहार सं कइटा लोक के कौन बनेगा करोड़पति मे नीक प्रदर्शन रहल अछि. एहि
पाचिम सीजन मे मधुबनी परिहारपुर एक बहिन सं आओर दरभंगा सं सेहो एक गोटे नीक
खेललखिन्ह.
27 साल के सुशील
जीके लेल ई दिवाली काफी नीक रहलन्हि. अमिताभ बच्चन जीक हाथ सं पांच करोड़ के चेक
पएलाह. एकर शूटिंग मंगलदिन खत्म भेल.
आब एकर प्रसारण 2
नवंबर के सोनी टीवी पर होएत छठि के बाद.
तं भारत मे कोनो गेम
शो मे सभ सं बेसि पाए जीतय वाला बिहारी सुशील कुमार जी के देखनाए नहि भूलब.
सुशीश जीके हेलो
मिथिलाक तरफ सं शुभ दीपावली.


text:
पटना/नवदिल्ली : डीडी बिहारपर काल्हिसं प्रत्येक बृहस्पतिकें सांझ 6:00 बजे मैथिली धारावाहिक “एस.एन.झा के गजबे दुनिया” केर प्रसारण शुरू भ' रहल अछि. भवेश नंदन झा केर निर्देशनमे बनल एहि धारावाहिकमे मैथिलीक लोकप्रिय कलाकार अनिल मिश्र ओ फिल्म मुखियाजी फेम अभिनेत्री रोशनी झा मुख्य भूमिकामे छथि. एस. एन. झा के गजबे दुनिया”मे एक महत्वाकांक्षी पत्रकार एस.एन.झा (सूर्य नारायण झा)क पत्रकारिता जीवन आ आम जनताक विभिन्न समस्याकें हास्य-विनोदक संग देखाओल जाएत.
एहि धारावाहिकक प्रत्येक कड़ी अपना आपमे पूर्ण कड़ी अछि. दर्शककें परिणाम धरि पहुँचबा लेल एक सप्ताहक इंतज़ार नै करय पडत. हास्य धारावाहिकमे कडीक अंत एक पूरा घटनाक्रम ओ कहिनी केर अंत रहत. प्रत्येक कड़ीमे नव कथानक, नव हंसी, नव उमंग रहत जे एकरा अन्य धारावाहिक सभसं फराक करैत अछि. मैथिली दर्शक बहुत दिनसं टीवीपर अपन भाषाक कार्यक्रमक बाट ताकि रहल छथि. विशेषक' डीडी बिहार केर दर्शक जे मैथिली भाषी छथि, हुनका लेल ई अत्यंत हर्षक विषय अछि. धारावाहिकक स्क्रिप्ट विकास झा, सिनेमेटोग्राफी खालिद अब्बास, सम्पादन एल. के. शशि क' रहलाह अछि. सहायक निर्देशक छथि अमिताभ भूषण, ओमप्रकाश गुंजन, अविनाश प्रभाकर व अपर्णा झा, कार्यकारी निर्माता छथि प्रशांत कुमार व मुकेश चन्दन.
ज्ञात हो जे एम्हर किछु मैथिली एक्टिविस्ट सभ द्वारा डीडी मैथिलीक मांग जोर पकड़ने अछि त' दोसर दिस डीडी बिहारक ई डेग विशाल मैथिल जन समुदायकें अपनासं जोडि लेत. हालांकि बीच-बीचमे मैथिली साहित्यिक कार्यक्रम, फिल्म आदिक प्रसारण होइत रहै छै मुदा से अनियमित छैक आ दर्शक जुड़ाव नै महसूस क' पबइए. किछु दिन पूर्व मिथिमीडिया दिससं डीडी बिहारकें मैथिली कार्यक्रमक मादे ई-मेल सेहो कएल गेल छल. जे हो परिणाम दृष्टिगोचर अछि. धारावाहिकक पूरा टीमकें बधाइ आ देश-विदेशकेर मैथिली भाषी लोकनिसं आह्वान जे अवश्य देखू 'एस.एन.झा के गजबे दुनिया'. एहिसं डीडीपर मैथिली कार्यक्रमक पकैती सेहो हेतैक आ दोसर दर्शक वर्ग बढतैक त' भाषा बढतैक, माध्यम बढतैक, सकल समाज बढतैक.
(रिपोर्ट : मनीष झा 'बौआभाइ')


text:
ⓘ पाण्डव गुफा गाउँपालिका
पाण्डव गुफा गाउँपालिका बाजुरा जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद बाजुरा जिलामे साविकक गोत्री आ जगन्नाथ गाउँ विकास समितिसभके मिलाए पाण्डव गुफा गाउँपालिका बनाएल गेल अछि ।पाण्डव गुफा गाउँपालिकाक कूल क्षेत्रफल १७१.७२ वर्गकिलोमिटर रहल अछि । ई गाउँपालिका ६ वडामे विभाजन कएल गेल अछि । ई गाउँपालिकाक कूल जनसङ्ख्या ९,४३२ रहल अछि । ई गाउँपालिकाक सिमाना पूर्वमे स्वामीकार्तिक गाउँपालिका, पश्चिममे बडिमालिका नगरपालिका, उत्तरमे बुढीनन्दा नगरपालिका तथा दक्षिणमे कालिकोट जिला धरि फैलल अछि ।


text:
सोशल साइट आ नकारात्मक बिंदु पर आपसी फाइट कें नकारैत सकारात्मक विचार आ प्रयास कें सही ठहरओबैत मैथिलीक सुपरिचित युवा कवि/गीतकार मनीष झा 'बौआभाइ' केर टिप्पणी—
ओना जऽ स्वस्थ राजनीति होए तऽ नीक गप्प ताकि स्वस्थ सोच देखबा मे आओत मुदा राजनीति तऽ दूर कूटनीति बेसी भऽ रहल अवस्था मे़ं विकृत सोच जगजियार भऽ रहल अछि. की हमरा लोकनि अही मानसिकताक संग-संग मिथिला-मिथिलोत्थानक सपना देखि रहल छी ? एक-दोसर केर मदति करबाक सामर्थ जऽ नैं अछि तऽ कम सऽ कम टंगघिच्ची वा नीच देखेबाक वा विघ्न करब तऽ ओकर समाधान नैं छैक. जऽ समाधान नैं बनि सकी तऽ व्यवधानक अधिकार कोन आधार पर ? हमरा लोकनि जऽ प्रवास कऽ रहल छी तऽ निश्चित रूपें अपन अर्थोपार्जन मे व्यस्त रहैत किछु समय निकालि अपन माइअक कर्जक दायित्व बूझि (जे जै जोगरक छी) ओकर निर्वाह लेल समर्पित रहैत छी. मथिला आ मैथिली नाम पर कतेक संस्था छैक जाहि सऽ ककरो रोजी-रोटी चलैत हैत? अपवादस्वरूप जऽ कियो एहेन छथि तऽ ओ एहि क्षणिक सुख लेल दीर्घकालीन अभागल हेताह. मुदा तहियो संस्थाक विस्तार आ विकास भऽ रहल अछि कारण जे सभ अपन भाषा आ संस्कृति कें संजोगि कऽ रखबा वास्ते दृढसंकल्पित छथि आ जऽ से तऽ एहि मे हर्ज़ कोन ? कहबाक अभिप्राय ई जे हमरा लोकनि जहिना अपन परिवारक सदस्य केर विषेशता कें सार्वजनिक करऽ मे आ अवगुण कें झांपि राखऽ मे कतौ कोताही नैं करै छी ठीक तहिना सार्वजनिक स्थल पर गारा-गंजन आ आरोप-प्रत्यारोप नै करी तऽ संभवतः अपन प्रान्त, भाषा आ संस्कृतिक रक्षार्थ बिना कोनो अस्तित्वक स्वार्थ लाभ लऽ उद्देश्यपूर्ति मे सहायक भऽ सकैत छी.


text:
नव दिल्ली. विश्व मैथिल संघक तत्वाधानमे विद्यापति स्मृति पर्वक आयोजन दिल्लीक संतनगरमे रविदिन (25 नवम्बर 2012) संपन्न भेल. कार्यक्रमक उद्घाटन रवीन्द्र नाथ ठाकुर दीप प्रज्वलित कए कएलनि. तत्पश्चात सांस्कृतिक कार्यक्रमक आयोजन भेल. उद्घोषक अद्भुतानंद झाक अद्भुत हास्य-व्यंगसँ दर्शक लोट-पोट होइत रहलाह संगहि सुरेश पंकज, अशोक अविचल, सुनील कुमार 'पवन', दिलीप दरभंगिया आदि कलाकार द्वारा समवेत स्वरमे विद्यापति लिखित जय-जय भैरविक गायनसँ प्रारंभ सांस्कृतिक कार्यक्रम उत्तरोत्तर आर रमनगर होइत चलि गेल आ' उपस्थित दर्शक बेस मनोरंजन कएलक.
आरंभमे कुरसी दर्शकक बाट जोहैत छल मुदा क्रमशः दर्शकक संख्या बढ़ल आ' फेर कुरसी कम पडि गेल. सांस्कृतिक कार्यक्रमक अलावे भोज-भातक व्यवस्था सेहो छल. फोकटिया पूरी तरकारीक भंडारामे लोक गर्दमिसान छल तऽ दोसरदिस मिथिलाक पारंपरिक भोजन माछ-भात, जेकि सशुल्क उपलब्ध छल ताहू लेल लोक कतारबद्ध छलाह. मुरही-कचरीक संग-संग पानक स्टॉलपर सेहो लोकक भीड़ कम नहि छल.
मुख्य अतिथिक रूपमे सर्वोच्च न्यायालयक न्यायधीश माननीया न्यायमूर्ति ज्ञानसुधा मिश्र राष्ट्रीय राजधानी क्षेत्रक मैथिल आ' मैथिली संस्था सभसँ आह्वान जनौलनि जे ओ सभ एकठाम आबि आरो विशाल स्तरपर मैथिल समागम करथि आ' दिल्लीक रामलीला मैदानमे कार्यक्रमक आयोजन करथि. स्थानीय सांसद दिल्लीमे मिथिला वा विद्यापतिक नामपर पार्क आ' सड़कक नामकरण लेल अपन सहयोगक वचन देलनि. एहिसँ पूर्व संघ द्वारा आगत अतिथिकेँ पाग-दोपटा पहिराय अभिनंदन कएल गेल. संघक अध्यक्ष हेमन्त झा आयोजनक शांतिपूर्ण आ' सफल आयोजनक हेतु अपन समस्त सहयोगी आ' उपस्थित मैथिलकेँ प्रति हार्दिक आभार जनौलनि. काठमांडू, नेपालसँ आएल मिनापक कलाकार द्वारा परसल गेल नृत्यमे जट-जटीन आ डोमकच बहुत प्रभावी छल आ उपस्थित मैथिल दर्शक संगे-संग मिथिलानी सभके सेहो झूम्बा लेल विवश कए देलक। — पंकज चौधरी 'नवलश्री'
आरंभमे कुरसी दर्शकक बाट जोहैत छल मुदा क्रमशः दर्शकक संख्या बढ़ल आ' फेर कुरसी कम पडि गेल. सांस्कृतिक कार्यक्रमक अलावे भोज-भातक व्यवस्था सेहो छल. फोकटिया पूरी तरकारीक भंडारामे लोक गर्दमिसान छल तऽ दोसरदिस मिथिलाक पारंपरिक भोजन माछ-भात, जेकि सशुल्क उपलब्ध छल ताहू लेल लोक कतारबद्ध छलाह. मुरही-कचरीक संग-संग पानक स्टॉलपर सेहो लोकक भीड़ कम नहि छल.
मुख्य अतिथिक रूपमे सर्वोच्च न्यायालयक न्यायधीश माननीया न्यायमूर्ति ज्ञानसुधा मिश्र राष्ट्रीय राजधानी क्षेत्रक मैथिल आ' मैथिली संस्था सभसँ आह्वान जनौलनि जे ओ सभ एकठाम आबि आरो विशाल स्तरपर मैथिल समागम करथि आ' दिल्लीक रामलीला मैदानमे कार्यक्रमक आयोजन करथि. स्थानीय सांसद दिल्लीमे मिथिला वा विद्यापतिक नामपर पार्क आ' सड़कक नामकरण लेल अपन सहयोगक वचन देलनि. एहिसँ पूर्व संघ द्वारा आगत अतिथिकेँ पाग-दोपटा पहिराय अभिनंदन कएल गेल. संघक अध्यक्ष हेमन्त झा आयोजनक शांतिपूर्ण आ' सफल आयोजनक हेतु अपन समस्त सहयोगी आ' उपस्थित मैथिलकेँ प्रति हार्दिक आभार जनौलनि. काठमांडू, नेपालसँ आएल मिनापक कलाकार द्वारा परसल गेल नृत्यमे जट-जटीन आ डोमकच बहुत प्रभावी छल आ उपस्थित मैथिल दर्शक संगे-संग मिथिलानी सभके सेहो झूम्बा लेल विवश कए देलक। — पंकज चौधरी 'नवलश्री'


text:
चित्रकूट
चित्रकूट धाम मन्दाकिनी नदीक किनारमे बसल भारतक सभ सँ प्राचीन तीर्थस्थलमे सँ एक छी। उत्तरप्रदेश राज्य अन्तर्गत रहल चित्रकूट ३८.२ वर्ग किलोमीटरक क्षेत्रमे फैलल शान्त आ सुन्दर अछि। चारो दिश सँ विन्ध्य पर्वत श्रृङ्खला आ वन सँ घिरल चित्रकूट क्षेत्रमे अनेक आश्चर्यसभक पहाड अवस्थित अछि । मन्दाकिनी नदीक किनार बनल अनेक घाट आ मन्दिरमे पूरे साल श्रद्धालुसभक आवत-जावत लगल रहैत अछि।
मानल जाएत अछि कि भगवान राम, सीता आ लक्ष्मण अपन वनवासक चौदह वर्षमे सँ एगारह वर्ष चित्रकूट मे बितौने छल। ई स्थान पर ऋषि अत्रि आ सती अनसुइया ध्यान केनए छल। ब्रह्मा, विष्णु आ महेश सेहो चित्रकूटमे सती अनसुइयाक घर जन्म लेनए छल ।
प्रमुख आकर्षण[सम्पादन करी]
कामदगिरि[सम्पादन करी]
रामघाट[सम्पादन करी]
राम घाट ओ घाट छी जतय प्रभु राम नित्य स्नान करैत छल। एहि घाट पर राम भारत मिलाप मन्दिर अछि आ एहि घाटमे गोस्वामी तुलसीदास जी कऽ प्रतिमा सेहो अछि। मन्दाकिनी नदीक तट पर बनल रामघाटमे अनेक धार्मिक क्रियाकलाप चलैत रहैत अछि। घाटमे गेरूआ वस्त्र धारण कएल साधु-सन्तक भजन आ कीर्तन करैत देख मोन बहुत प्रसन्न भऽ जाएत अछि। साँझक समय होमएवाला आरती मोनकें बहुत आनन्दित बनबैत अछि।
हनुमान धारा[सम्पादन करी]
पहाड़ीकें शिखरमे अवस्थित हनुमान धारामे हनुमानक एक विशाल मूर्ति अछि। मूर्तिके ठीक आगा एक पोखरिमे झरना सँ पानि झहरैत रहैत अछि। कहल जाएत अछि कि ई धारा श्रीराम लङ्का दहन सँ आएल हनुमानक आरामक लेल बनेने छल। पहाड़ीकें शिखरमे 'सीता रसोई' सेहो अछि। हिमर सँ चित्रकूटक सुन्दर दृष्य देखल जा सकैत अछि।


text:
वेश्या विरुद्धक हिंसा
वेश्या विरुद्धक हिंसा वेश्या वृत्तिके घृणित दृष्टीकोणसँ देखनिहार आ वेश्याके शाररिक यातना देनाए सम्भोगक लेल एलटा सामान्य खेलौना जका व्यवहार करनाए आ हत्या मारि पिट करनाए जका कार्यके वेश्या उपर भेल हिंसा कहल जाइत अछि । वेश्या वृत्तिके समाजमे घृणित दृष्टिसँ देखनाए मुख्य कारण सेहो वेश्या उपर हिंसा होमए के दोसर कारण छी । वेश्या शब्दमे सेहो हिंसा भएल सुनल जाइत अछि एकटा घटना अनुसार विवाह होमए लागल अवस्थामे एक पुरुष कोनो रिस आवेगमे आबि महिलाके वेश्या शब्दक गाली मात्र करलाक कारण ओ दुनूक सम्बन्ध सदाक लेल समाप्त भेल छल । वेश्या अर्थात यौनकर्मी अर्थात महिलाद्वारा कएल जाइवला एक प्रकारक पेशा छी । ई पेशा प्राय कठिन अवस्थामे कएल जाइवला बात ई क्षेत्रक महिलासभ बताबैत अछि ।[१]
सन्दर्भ सामग्रीसभ[सम्पादन करी]
- ↑ Rodríguez Martínez, Pilar. "An Intersectional Analysis of Intimate Partner Violence and Workplace Violence among Women Working in Prostitution."Revista Española De Investigaciones Sociologicas no. 151 (July 2015): 123-138. SocINDEX with Full Text, EBSCOhost (accessed November 2, 2015).


text:
लोकसेवा आयोग
लोकसेवा आयोग वि.सं. २००७ सालमे नेपालमे प्रजातन्त्रक स्थापना साथे निजामती कर्मचारीक नियुक्ति अलगे आर स्वतन्त्र निकायसँ करैक उद्देश्यसँ वि.सं. २००८ साल असार १ (तदनुसार १५ जुन १९५१ इस्वी) गते लोक सेवा आयोगक स्थापना भेल अछि । ई आयोग निजामती सेवाक पदमे उपयुक्त उम्मेदवार छनौट करैवाला कार्य करैत अछि ।
नेपाल अधिराज्यक संविधान, २०४७ सेहो लोक सेवा आयोगक एक स्वतन्त्र संवैधानिक निकायक रूपमे स्वीकार करने अछि । वही संविधानक धारा १०१ आयोगक एक अध्यक्ष आर आवश्यकता अनुसार अन्य सदस्यसभ रहै तेहन लोक सेवा आयोगक गठन होएवाला व्यवस्था कएल गेल अछि । आयोगक अध्यक्ष आर सदस्यसभ ६ वर्षक लेल नियुक्ति करैक व्यवस्था संविधानमे व्यवस्था कएल गेल अछि । आयागेक अध्यक्ष तथा सदस्यसभक सर्वोच्च अदालतक न्यायाधीश सरह समान आधारमा आर समान तरिकासँ अपन पदसँ हटाब सकत ।
इतिहाससंपादित करें
नेपाल सरकारक वैधानिक कानून, २००४ मे सरकारी नोकरीक लेल उम्मेदवारसभक दरखास्त आएल योग्यता या ल्याकत जाँचबुझ करि सरकारमे सिफारिस कर दरखास्त परिषद्क व्यवस्था भेल देखलाक बाद वि.सं. २००८ सालमे भेल प्रजातान्त्रिक व्यवस्थाक सुरूवात बाद लोक सेवा आयोगक कमी महसुस भएल । एहि क्रममे नेपालक अन्तरिम शासन विधान, २००७क धारा ३७मे व्यवस्था भेल अनुसार वि.सं. २००८ असार १ गते नेपाल पब्लिक सर्भिस कमिसनक नामसँ विधिवत रूपमे लोक सेवा आयोगक स्थापना भेल अछि ।
काम, कर्तव्य आर अधिकारसंपादित करें
नेपालक अन्तरीम संविधान, २०६३ अनुसार लोकसेवा आयोगक काम, कर्तव्य आर अधिकार एहि प्रकार अछि :
- निजामति सेवाक पदसभमे नियुक्तिक लेल उपयुक्त उम्मेदवार छनौट करि परीक्षासभ सञ्चालन करै ।
- देहायक विषयमे नेपाल सरकार लोक सेवा आयोगक परामर्श लेब परै व्यवस्था संविधानमे कएल गेल अछि ।
- निजामति सेवाक शर्त सम्बन्धी कानूनक विषयमे,
- निजामति सेवा पदमे नियुक्ति, बढुवा आर विभागीय कारवाही करैत बेर अपनाबवाला सिद्धान्तक विषयमे,
- निजामति पदमे ६ महिनासँ बेसी समयक लेल नियुक्ति करैत बेर उम्मेदवारक उपयुक्तताक विषयमे ।
- कोनो एक प्रकारक निजामति सेवाक पदसँ दोसर प्रकारक निजामति सेवाक पदमेया अन्य सरकारी सेवाबसँ निजामति सेवामे बदली या बढुवा करैत बेर उम्मेदवारक उपयुक्तताक विषयमे,
- आयोगक परामर्श लेब नै परै अवस्थाक पदमे बहाल रहल कर्मचारीक आयोगक परामशर् लेब परै अवस्थाक पदमे स्थायी बदली या बढुवा करैक विषयमे ।
- कोनो भि निजामति कर्मचारीक देबवाला विभागीय सजायक विषयमे
- कोनो एक प्रकारक निजामति सेवाक पदसँ दोसर प्रकारक निजामति सेवाक पदमे या अन्य सरकारी सेवासँ निजामति सेवामे बदली या बढुवा करैत बेर उम्मेदवारक उपयुक्तताक विषयमे,
- आयोगक परामर्श लेब नै परै अवस्थाक पदमे बहाल रहल कर्मचारीक आयोगक परामशर् लेब परै अवस्थाक पदमे स्थायी बदली या बढुवा करैक विषयमे ।
- कोनो भि निजामति कर्मचारीक देबवाला विभागीय सजायक विषयमे ।
- आयोगक अन्य काम, कर्तव्य आर कार्यविधि संविधानक अधिनमे रहि कानूनद्वारा निर्धारण भेल अनुसार होएत ।
- प्रत्येक वर्ष लोक सेवा आयोग अपन कएल कामक वार्षिक प्रतिवेदन संसद समक्ष पेश करत ।
निकायक संरचनासंपादित करें
नेपालक अन्तरिम संविधान २०६३ क धारा १२५ अनुसार ई निकायमे एक आदमी अध्यक्ष तथा चाहल अनुसार सदस्य राखवाला ब्यबस्था कएल गेल अछि । हाल ई संगठनमे पदासिन रहल सदस्यसभ एहि प्रकार अछि :-
- उमेश प्रसाद मैनाली, माननीय अध्यक्ष
- श्री टिकादत्त निरौला, माननीय सदस्य
- प्राचार्य कृष्ण प्रसाद पोख्रेल, माननीय सदस्य
- श्री राजेन्द्र प्रसाद साह, माननीय
- श्री नाथु प्रसाद चौधरी, सचिब
क्षेत्रीय निदर्शेनालय आर अञ्चल कार्यालयसभसंपादित करें
क्षेत्रीय निर्देशनालयहरूसंपादित करें
- पूर्वाञ्चल क्षेत्रीय निर्देशनालय, धनकुटा
- मध्यमाञ्चल क्षेत्रीय निर्देशनालय, अनामनगर, काठमाडौँ
- पश्चिमाञ्चल क्षेत्रीय निर्देशनालय, पोखरा, कास्की
- मध्य पश्चिमाञ्चल क्षेत्रिय निर्देशनालय, विरेन्द्रनगर, सुर्खेत
- सुदूर पश्चिमाञ्चल क्षेत्रीय निर्देशनालय, दिपायल, डोटी
अञ्चल कार्यालयसभसंपादित करें
- मेची अञ्चल कार्यालय, इलाम
- सगरमाथा अञ्चल कार्यालय, दिक्तेल, खोटाङ
- जनकपुर अञ्चल कार्यालय, जलेश्वर, महोत्तरी
- नारायणी अञ्चल कार्यालय, हेटौंडा, मकवानपुर
- लुम्बिनी अञ्चल कार्यालय, बुटवल, रूपन्देही
- धवलागिरी अञ्चल कार्यालय, वाग्लुङ
- राप्ती अञ्चल कार्यालय, तुलसीपुर, दाङ
- कर्णाली अञ्चल कार्यालय, खलङ्गा, जुम्ला
- महाकाली अञ्चल कार्यालय, महेन्द्रनगर, कञ्चनपुर
सम्पर्क पतासंपादित करें
लोक सेवा आयोग
केन्द्रीय कार्यालय
अनामनगर, काठमाडौं,
पोष्ट बक्स नं. : ८९७९
फोन : ४७७१४८८, ४७७१४८१, ४७७१४९४, ४७७१५२८
फ्याक्स : ४७७१४९०
ईमेल : info@psc.gov.np